open-index/open-wikipedia-markdown huggingface dataset:
พระเจ้าบรมวงศ์เธอ พระองค์เจ้าประภาพรรณพิไลย

**พระเจ้าบรมวงศ์เธอ พระองค์เจ้าประภาพรรณพิไลย** (13 สิงหาคม พ.ศ. 2428 - 8 กันยายน พ.ศ. 2491) เป็นพระราชธิดาพระองค์ที่ 56 ในพระบาทสมเด็จพระจุลจอมเกล้าเจ้าอยู่หัว ประสูติแต่เจ้าจอมมารดาพร้อม

## พระประวัติ
พระองค์เจ้าประภาพรรณพิไลย เป็นพระราชธิดาในพระบาทสมเด็จพระจุลจอมเกล้าเจ้าอยู่หัว ประสูติแต่เจ้าจอมมารดาพร้อม ธิดาของพระยาพิษณุโลกาธิบดี (บัว) เมื่อวันพฤหัสบดี ขึ้น 3 ค่ำ เดือน 9 ปีระกา สัปตศก จ.ศ. 1247 ตรงกับวันที่ 13 สิงหาคม พ.ศ. 2428 เป็นพระราชธิดาแฝดคู่กับพระเจ้าบรมวงศ์เธอ พระองค์เจ้าประไพพรรณพิลาส โดยพระองค์เป็นพระเชษฐภคินี และเป็นพระราชธิดาแฝดคู่เดียวในพระบาทสมเด็จพระจุลจอมเกล้าเจ้าอยู่หัว เป็นคู่ที่สี่และคู่ล่าสุดในราชวงศ์จักรี ซึ่งก่อนหน้านั้นมีพระราชวงศ์แฝดสามคู่ ได้แก่

# พระเจ้าราชวรวงศ์เธอ พระองค์เจ้า (แฝดชาย-หญิง) ในสมเด็จพระบวรราชเจ้ามหาเสนานุรักษ์ ประสูติแต่เจ้าจอมมารดาทรัพย์ เมื่อพ.ศ. 2353 และสิ้นพระชนม์ในวันประสูติ 
# พระเจ้าบรมวงศ์เธอ พระองค์เจ้า (แฝดหญิง-หญิง) ในพระบาทสมเด็จพระพุทธเลิศหล้านภาลัย ประสูติแต่เจ้าจอมมารดาหนูจีน เมื่อพ.ศ. 2354 และสิ้นพระชนม์เมื่อมีพระชันษาราว 6 - 7 วัน 
# พระราชวรวงศ์เธอ พระองค์เจ้า (แฝดชาย-ชาย) ในกรมพระราชวังบวรวิไชยชาญ ประสูติแต่จอมมารดาหม่อมหลวงปริก เมื่อพ.ศ. 2400 และสิ้นพระชนม์ในปีเดียวกัน 

พระบาทสมเด็จพระจุลจอมเกล้าเจ้าอยู่หัวโปรดปรานพระราชธิดาแฝด และทรงพระกรุณาโปรดเกล้าฯ ให้พระพี่เลี้ยงเชิญตามเสด็จด้วยอยู่เสมอ  จนกระทั่งพระองค์เจ้าประไพพรรณพิลาส พระขนิษฐาแฝดประชวร และสิ้นพระชนม์เมื่อวันที่ 17 พฤศจิกายน พ.ศ. 2429 สิริพระชันษา 1 ปี 3 เดือน 

หลังจากเจ้าจอมมารดาพร้อม ถึงแก่อนิจกรรม สมเด็จพระศรีสวรินทิราบรมราชเทวี พระพันวัสสาอัยยิกาเจ้าทรงทูลขอพระราชทาน พระเจ้าลูกเธอ พระองค์เจ้าประภาพรรณพิไลย มาอภิบาลเป็นพระราชธิดาบุญธรรม พร้อมกับ พระเจ้าลูกเธอ พระองค์เจ้าเยาวภาพงศ์สนิท สมเด็จพระเจ้าบรมวงศ์เธอ กรมพระยาชัยนาทนเรนทรและพระเจ้าลูกเธอ พระองค์เจ้าวาปีบุษบากร

พระองค์เจ้าประภาพรรณพิไลยสิ้นพระชนม์ในรัชสมัยของพระบาทสมเด็จพระมหาภูมิพลอดุลยเดชมหาราช บรมนาถบพิตร เมื่อวันที่ 8 กันยายน พ.ศ. 2491 สิริพระชันษา 63 ปี จัดพระราชพิธีพระราชทานเพลิงพระศพ ณ พระเมรุ ท้องสนามหลวง เมื่อวันที่ 23 เมษายน พ.ศ. 2493 โดยใช้พระเมรุมาศองค์เดียวกับพระบาทสมเด็จพระปรเมนทรมหาอานันทมหิดล พระอัฐมรามาธิบดินทร

## พระเกียรติยศ

### พระอิสริยยศ
* 13 สิงหาคม พ.ศ. 2428 – 23 ตุลาคม พ.ศ. 2453 : พระเจ้าลูกเธอ พระองค์เจ้าประภาพรรณพิไลย
* 23 ตุลาคม พ.ศ. 2453 – 26 พฤศจิกายน พ.ศ. 2468 : พระเจ้าน้องนางเธอ พระองค์เจ้าประภาพรรณพิไลย
* 26 พฤศจิกายน พ.ศ. 2468 – 10 กรกฎาคม พ.ศ. 2478 : พระเจ้าพี่นางเธอ พระองค์เจ้าประภาพรรณพิไลย
* 10 กรกฎาคม พ.ศ. 2478 – 8 กันยายน พ.ศ. 2491 : พระเจ้าบรมวงศ์เธอ พระองค์เจ้าประภาพรรณพิไลย

### เครื่องราชอิสริยาภรณ์

## พงศาวลี



## อ้างอิง

หมวดหมู่:พระเจ้าบรมวงศ์เธอ ชั้น 5
หมวดหมู่:พระองค์เจ้าหญิง
หมวดหมู่:พระราชธิดาในรัชกาลที่ 5
หมวดหมู่:ผู้ได้รับเครื่องราชอิสริยาภรณ์ ท.จ.ว. (ฝ่ายใน)
หมวดหมู่:ผู้ได้รับเหรียญรัตนาภรณ์ จ.ป.ร.2‎
หมวดหมู่:ผู้ได้รับเหรียญรัตนาภรณ์ ว.ป.ร.2‎
หมวดหมู่:ผู้ได้รับเหรียญรัตนาภรณ์ ป.ป.ร.2‎
หมวดหมู่:ผู้ได้รับเหรียญรัตนาภรณ์ อ.ป.ร.1‎
หมวดหมู่:บุคคลฝาแฝดจากประเทศไทย
พระเจ้าบรมวงศ์เธอ พระองค์เจ้าประไพพรรณพิลาส

**พระเจ้าบรมวงศ์เธอ พระองค์เจ้าประไพพรรณพิลาส** ประสูติวันที่ 13 สิงหาคม พ.ศ. 2428 เป็นพระราชธิดาพระองค์ที่ 57 ในพระบาทสมเด็จพระจุลจอมเกล้าเจ้าอยู่หัว และเจ้าจอมมารดาพร้อม ธิดาในพระยาพิษณุโลกาธิบดี (บัว) เป็นพระกนิษฐาแฝดของพระเจ้าบรมวงศ์เธอ พระองค์เจ้าประภาพรรณพิไลย สิ้นพระชนม์วันที่ 17 พฤศจิกายน พ.ศ. 2429 พระชันษา 1 ปี 3 เดือน

พระองค์เจ้าประภาพรรณพิไลย และพระองค์เจ้าประไพพรรณพิลาส เป็นพระราชธิดาแฝดคู่เดียวในพระบาทสมเด็จพระจุลจอมเกล้าเจ้าอยู่หัว คู่ที่สี่และเป็นคู่ล่าสุดในพระบรมราชวงศ์จักรี ก่อนหน้าพระองค์ มีเจ้านายแฝดเพียงสามคู่ที่มีพระประสูติกาลก่อนหน้า คือ 
# พระเจ้าราชวรวงศ์เธอแฝดชาย-หญิง ในสมเด็จพระบวรราชเจ้ามหาเสนานุรักษ์ ประสูติแต่เจ้าจอมมารดาทรัพย์ และสิ้นพระชนม์ในวันประสูติ เมื่อ พ.ศ. 2353
# พระเจ้าบรมวงศ์เธอ พระองค์เจ้าแฝดหญิง ในพระบาทสมเด็จพระพุทธเลิศหล้านภาลัย ประสูติแต่เจ้าจอมมารดาหนูจีน และสิ้นพระชนม์เมื่อมีพระชนม์ 6-7 วัน เมื่อ พ.ศ. 2354
# พระราชวรวงศ์เธอแฝดชาย ในกรมพระราชวังบวรวิไชยชาญ ประสูติแต่เจ้าจอมมารดาหม่อมหลวงปริก เจษฎางกูร และสิ้นพระชนม์ในปีเดียวกัน เมื่อ พ.ศ. 2400

พระบาทสมเด็จพระจุลจอมเกล้าเจ้าอยู่หัวโปรดปรานพระราชธิดาแฝด และโปรดเกล้าฯ ให้พี่เลี้ยงเชิญตามเสด็จด้วยอยู่เสมอ จนกระทั่งพระองค์เจ้าประไพพรรณพิลาสทรงเริ่มประชวรเมื่อวันที่ 15 พฤศจิกายน พ.ศ. 2429 และสิ้นพระชนม์ในสองวันถัดมา พระบาทสมเด็จพระจุลจอมเกล้าเจ้าอยู่หัวทรงทุกข์โทมนัสจนถึงกับมิได้เสด็จออกราชการตามปกติ โปรดเกล้าฯ ให้สมเด็จพระเจ้าน้องยาเธอ เจ้าฟ้าภาณุรังษีสว่างวงศ์ กรมพระภาณุพันธุวงศ์วรเดช ทรงเป็นแม่กองสร้างพระเมรุเป็นการเฉพาะ ที่สุสานหลวงวัดราชบพิธสถิตมหาสีมารามราชวรวิหาร เรียกว่า "พระเมรุบรรพต"  พระราชทานเพลิงพระศพเมื่อวันที่ 29 ธันวาคม พ.ศ. 2429

พระอัฐิของพระองค์เจ้าประไพพรรณพิลาส บรรจุอยู่ ณ วัดราชบพิธสถิตมหาสีมาราชวรวิหาร มีแผ่นศิลาจารึกภุชงคประยาตฉันท์ และโคลงสี่สุภาพ พระนิพนธ์โดยพระเจ้าบรมวงศ์เธอ กรมหลวงพิชิตปรีชากร 

## พระเกียรติยศ

### พระอิสริยยศ

* **พระเจ้าลูกเธอ พระองค์เจ้าประไพพรรณพิลาส** (13 สิงหาคม พ.ศ. 2428 - 23 ตุลาคม พ.ศ. 2453)
* **พระเจ้าน้องนางเธอ พระองค์เจ้าประไพพรรณพิลาส** (23 ตุลาคม พ.ศ. 2453 - 26 พฤศจิกายน พ.ศ. 2468)
* **พระเจ้าพี่นางเธอ พระองค์เจ้าประไพพรรณพิลาส** (26 พฤศจิกายน พ.ศ. 2468 - 10 กรกฎาคม พ.ศ. 2478)
* **พระเจ้าบรมวงศ์เธอ พระองค์เจ้าประไพพรรณพิลาส** (10 กรกฎาคม พ.ศ. 2478 - ปัจจุบัน)

### ภุชงคประยาตฉันท์

### โคลงสี่สุภาพ

## พงศาวลี



## อ้างอิง

หมวดหมู่:พระเจ้าบรมวงศ์เธอ ชั้น 5
หมวดหมู่:พระองค์เจ้า 
หมวดหมู่:พระราชธิดาในรัชกาลที่ 5
หมวดหมู่:บุคคลฝาแฝดจากประเทศไทย
หมวดหมู่:เจ้านายไทยที่สิ้นพระชนม์ตั้งแต่ทรงพระเยาว์
ภาษาอาหรับฆูเซสถาน

**ภาษาอาหรับฆูเซสถาน** เป็นสำเนียงภาษาอาหรับเมโสโปเตเมียที่พูดโดยชาวอาหรับเชื้อสายอิหร่านในจังหวัดฆูเซสถาน ประเทศอิหร่าน ถึงแม้ว่าจะเป็นภาษาอาหรับสำเนียงเมโสโปเตเมียใต้ แต่มีความคล้ายคลึงกับภาษาอาหรับอ่าวในประเทศคูเวต เนื่องจากมีประวัติการติดต่อกับภาษาเปอร์เซียมาอย่างยาวนาน ทำให้มีการเปลี่ยนแปลงภาษาบางส่วน

มีการใช้งานภาษาอาหรับฆูเซสถานเฉพาะในระดับไม่ทางการเท่านั้น โดยไม่มีการสอนสำเนียงนี้ในโรงเรียน หรือแม้แต่ในคอร์สเสริม ถึงแม้ว่าจะมีการสอนภาษาอาหรับมาตรฐานสมัยใหม่ในระดับพื้นฐานสำหรับจุดประสงค์ทางศาสนาก็ตาม ผู้พูดภาษาอาหรับฆูเซสถานเกือบทั้งหมดสามารถพูดได้ทั้งภาษาาอาหรับและเปอร์เซีย ผู้พูดภาษาอาหรับฆูเซสถานกำลังเปลี่ยนไปพูดภาษาเปอร์เซียอย่างเดียว โดย Bahrani กับ Gavami รายงานใน *[[Journal of the International Phonetic Association]]* ไว้ว่า ถ้าการเปลี่ยนผ่านภาษายังคงมีอยู่ในรุ่นต่อไป ในอนาคตสำเนียงนี้ก็จะเกือบสูญหายถาวร

## อ้างอิง

ฆูเซสถาน
อาหรับฆูเซสถาน
พระเจ้าบรมวงศ์เธอ พระองค์เจ้าพิสมัยพิมลสัตย์

**พระเจ้าบรมวงศ์เธอ พระองค์เจ้าพิสมัยพิมลสัตย์** (20 ธันวาคม พ.ศ. 2424 – 6 กุมภาพันธ์ พ.ศ. 2480) เป็นพระราชธิดาพระองค์ที่ 37 ในพระบาทสมเด็จพระจุลจอมเกล้าเจ้าอยู่หัว ประสูติแต่เจ้าจอมมารดาเรือน (สกุลเดิม สุนทรศารทูล) 

พระเจ้าบรมวงศ์เธอ พระองค์เจ้าพิสมัยพิมลสัตย์ ประสูติในวันอังคาร แรม 14 ค่ำ เดือนอ้าย ปีมะเส็ง ตรีศก จ.ศ. 1243 ตรงกับวันที่ 20 ธันวาคม พ.ศ. 2424 ร่วมสหชาติกับพระราชโอรสธิดาในรัชกาลที่ 5 ที่เป็นพระพี่น้องต่างพระมารดาจำนวน 4 พระองค์ มีพระนามเรียงตามพระชันษาดังนี้

*พระเจ้าบรมวงศ์เธอ พระองค์เจ้าศศิพงศ์ประไพ
*สมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต
*พระเจ้าบรมวงศ์เธอ พระองค์เจ้าพิสมัยพิมลสัตย์
*พระเจ้าบรมวงศ์เธอ กรมพระกำแพงเพชรอัครโยธิน

ในสมัยรัชกาลที่ 6 เมื่อตำหนักต่าง ๆ ในวังสวนสุนันทาสร้างแล้วเสร็จในปี พ.ศ. 2462 พระองค์ได้เสด็จมาประทับที่วังสวนสุนันทา ตัวตำหนักอยู่ระหว่างตำหนักพระเจ้าบรมวงศ์เธอ พระองค์เจ้าจุฑารัตนราชกุมารีกับตำหนักพระเจ้าบรมวงศ์เธอ พระองศ์เจ้าศศิพงศ์ประไพ พระองค์โปรดประทับในพระบรมมหาราชวัง จะเสด็จไปประทับในวังสวนสุนันทาเป็นครั้งคราว เมื่อมีพระประสงค์จะไปเยี่ยมเยียนพระเชษฐภคินีหรือพระชนิษฐภคินีที่ประทับอยู่ในวังสวนสุนันทาเท่านั้น

ในปี พ.ศ. 2472 พระองค์เจ้าพิสมัยพิมลสัตย์พร้อมด้วยเจ้านายทั้ง 3 พระองค์ที่ประสูติในปีมะเส็ง พ.ศ. 2424 ได้ร่วมกันจัดงานใหญ่ขึ้นที่วังบางขุนพรหม และร่วมกันบริจาคทรัพย์ส่วนพระองค์สมทบกับเงินบริจาคของพระญาติ มิตรสหาย และผู้ที่มาร่วมงาน บริจาคให้เป็นทุนเริ่มแรกของสภากาชาดสยาม และก่อสร้างตึก 4 มะเส็ง ซึ่งจะใช้เป็นสถานที่สำหรับเลี้ยงงูพิษ ปลามีพิษ สัตว์และแมลงมีพิษต่าง ๆ ณ สถานเสาวภา สภากาชาดไทย

ภายหลังการปฏิวัติสยาม พ.ศ. 2475 พระองค์เจ้าพิสมัยพิมลสัตย์ได้เสด็จไปประทับที่สวนนอก ระหว่างคลองสามเสนและถนนสุโขทัยพร้อมด้วยเจ้าจอมมารดาเรือน พระมารดา และต่อมาทรงย้ายไปประทับที่วังริมถนนวิทยุ

พระเจ้าบรมวงศ์เธอ พระองค์เจ้าพิสมัยพิมลสัตย์ สิ้นพระชนม์ในสมัยรัชกาลที่ 8 เมื่อวันที่ 6 กุมภาพันธ์ พ.ศ. 2480 (นับแบบปัจจุบัน) สิริพระชันษา 55 ปี บำเพ็ญพระราชกุศล 7 วัน ที่หอนิเพธพิทยา ในพระบรมมหาราชวัง โดยคณะผู้สำเร็จราชการแทนพระองค์ เมื่อวันที่ 12 และ 13 กุมภาพันธ์ ปีเดียวกัน พระราชทานเพลิงพระศพ ณ วัดเทพศิรินทราวาสราชวรวิหาร เมื่อวันที่ 23 กุมภาพันธ์ พ.ศ. 2482 (นับแบบปัจจุบัน) โดยประธานคณะผู้สำเร็จราชการแทนพระองค์

## พระเกียรติยศ

### พระอิสริยยศ

*พระเจ้าลูกเธอ พระองค์เจ้าพิสมัยพิมลสัตย์ (20 ธันวาคม พ.ศ. 2424 - 23 ตุลาคม พ.ศ. 2453)
*พระเจ้าน้องนางเธอ พระองค์เจ้าพิสมัยพิมลสัตย์ (23 ตุลาคม พ.ศ. 2453 - 26 พฤศจิกายน พ.ศ. 2468)
*พระเจ้าพี่นางเธอ พระองค์เจ้าพิสมัยพิมลสัตย์ (26 พฤศจิกายน พ.ศ. 2468 - 10 กรกฎาคม พ.ศ. 2478)
*พระเจ้าบรมวงศ์เธอ พระองค์เจ้าพิสมัยพิมลสัตย์ (10 กรกฎาคม พ.ศ. 2478 - 6 กุมภาพันธ์ พ.ศ. 2479)

### เครื่องราชอิสริยาภรณ์

## พงศาวลี




## อ้างอิง

## แหล่งข้อมูลอื่น
* สายพระศรีสหเทพ (พึ่ง)
* เรื่อนไทย - ขอทราบประวัติและความเป็นมาเกี่ยวกับสกุล "สุนทรศารทูล" ด้วยครับ

หมวดหมู่:พระเจ้าบรมวงศ์เธอ ชั้น 5
หมวดหมู่:พระองค์เจ้าหญิง
หมวดหมู่:พระราชธิดาในรัชกาลที่ 5
หมวดหมู่:ผู้ได้รับเครื่องราชอิสริยาภรณ์ ท.จ.ว. (ฝ่ายใน)
หมวดหมู่:ผู้ได้รับเหรียญรัตนาภรณ์ จ.ป.ร.2‎
หมวดหมู่:ผู้ได้รับเหรียญรัตนาภรณ์ ป.ป.ร.2‎
หมวดหมู่:พระบรมวงศานุวงศ์และเจ้านายที่เคยประทับอยู่ในวังสวนสุนันทา
ภาษาอาหรับยิวอิรัก

**ภาษาอาหรับยิวอิรัก** (; ) เป็นสำเนียงของภาษาอาหรับที่ใช้พูดโดยชาวอิรักเชื้อสายยิวทั้งอาศัยและเคยอาศัยอยู่ในอิรัก มีการประมาณการว่ามีผู้พูดในอิสราเอล 100,000 ถึง 120,000 คน (ณ ค.ศ. 1994) และมีผู้พูดที่เป็นผู้สูงอายุที่ยังอาศัยอยู่ในประเทศอิรักประมาณ 100 ถึง 150 คน (ณ ค.ศ. 1992) รูปแบบของภาษานี้ที่เป็นที่รู้จักดีคือภาษาอาหรับยิวแบกแดด ซึ่งมีความแตกต่างกันในโมซูลและที่อื่น ๆ

## อ้างอิง

หมวดหมู่:ภาษาอาหรับ
อาหรับยิวอิรัก
อาหรับยิวอิรัก
พระเจ้าบรมวงศ์เธอ พระองค์เจ้าอรองค์อรรคยุพา

**พระเจ้าบรมวงศ์เธอ พระองค์เจ้าอรองค์อรรคยุพา** พระราชธิดาพระองค์ที่ 42 ในพระบาทสมเด็จพระจุลจอมเกล้าเจ้าอยู่หัว ประสูติแต่เจ้าจอมมารดาโหมด

## พระประวัติ
พระเจ้าบรมวงศ์เธอ พระองค์เจ้าอรองค์อรรคยุพาประสูติเมื่อวันศุกร์ ขึ้น 15 ค่ำ เดือน 11 ปีมะเมีย จัตวาศก จ.ศ. 1244 ตรงกับวันที่ 27 ตุลาคม พ.ศ. 2424 เป็นพระราชธิดาในพระบาทสมเด็จพระจุลจอมเกล้าเจ้าอยู่หัว ประสูติแต่เจ้าจอมมารดาโหมด 

พระเจ้าบรมวงศ์เธอ พระองค์เจ้าอรองค์อรรคยุพาสิ้นพระชนม์วันอังคารที่ 20 กุมภาพันธ์ พ.ศ. 2425 พระชันษา 4 เดือน พระสรีรังคารของพระองค์ถูกบรรจุในอนุสาวรีย์ ณ สุสานหลวง วัดราชบพิธสถิตมหาสีมารามราชวรวิหาร

## พระอิสริยยศ

*พระเจ้าลูกเธอ พระองค์เจ้าอรองค์อรรคยุพา (27 ตุลาคม พ.ศ. 2424 — 23 ตุลาคม พ.ศ. 2453)
*พระเจ้าน้องนางเธอ พระองค์เจ้าอรองค์อรรคยุพา (พระนามภายหลังการสิ้นพระชนม์ในรัชกาลที่ 6; 23 ตุลาคม พ.ศ. 2453 — 9 ธันวาคม พ.ศ. 2468)
*พระเจ้าพี่นางเธอ พระองค์เจ้าอรองค์อรรคยุพา (พระนามภายหลังการสิ้นพระชนม์ในรัชกาลที่ 7; 9 ธันวาคม พ.ศ. 2468 — 10 กรกฎาคม พ.ศ. 2478)
*พระเจ้าบรมวงศ์เธอ พระองค์เจ้าอรองค์อรรคยุพา (พระนามภายหลังการสิ้นพระชนม์ในรัชกาลที่ 8; 10 กรกฎาคม พ.ศ. 2478 เป็นต้นไป)

## พงศาวลี



## อ้างอิง

หมวดหมู่:พระเจ้าบรมวงศ์เธอ ชั้น 5
หมวดหมู่:พระองค์เจ้า
หมวดหมู่:พระราชธิดาในรัชกาลที่ 5
หมวดหมู่:เจ้านายไทยที่สิ้นพระชนม์ตั้งแต่ทรงพระเยาว์
พระเจ้าบรมวงศ์เธอ พระองค์เจ้าจุฑารัตนราชกุมารี

**พระเจ้าบรมวงศ์เธอ พระองค์เจ้าจุฑารัตนราชกุมารี** (17 ธันวาคม พ.ศ. 2415 – 31 พฤษภาคม พ.ศ. 2473) เป็นพระราชธิดาในพระบาทสมเด็จพระจุลจอมเกล้าเจ้าอยู่หัว ประสูติแต่เจ้าจอมมารดามรกฎ ในรัชกาลที่ 5

## พระประวัติ
พระเจ้าบรมวงศ์เธอ พระองค์เจ้าจุฑารัตนราชกุมารี เป็นพระราชธิดาในพระบาทสมเด็จพระจุลจอมเกล้าเจ้าอยู่หัว ประสูติแต่เจ้าจอมมารดามรกฎ ในรัชกาลที่ 5 เมื่อวันอังคาร แรม 2 ค่ำ เดือนอ้าย ปีวอก จัตวาศก จ.ศ. 1234 ตรงกับวันที่ 17 ธันวาคม พ.ศ. 2415

พระปรีชาสามารถในด้านหนึ่งของพระองค์ คือ ทรงเชี่ยวชาญในทางกวีนิพนธ์ เช่น ทรงร้อยเรียงนิราศหัวหินที่งดงามทั้งวรรณศิลป์และมีความไพเราะจับใจยิ่งนัก ภายหลังได้โปรดให้มีการจัดพิมพ์ลงในหนังสืองานพระศพของพระองค์ ซึ่งเป็นที่ยกย่องในแวดวงวรรณกรรม หลังจากตำหนักต่าง ๆ ได้สร้างแล้วเสร็จ ได้ย้ายที่ประทับมาประทับที่ตำหนักภายในสวนสุนันทา พระราชวังดุสิต ในตอนกลางรัชสมัยพระบาทสมเด็จพระมงกุฎเกล้าเจ้าอยู่หัว ปัจจุบัน ตำหนักยังคงสภาพเดิมและใช้เป็นอาคารของภาควิชาดนตรี คณะศิลปกรรมศาสตร์ มหาวิทยาลัยราชภัฏสวนสุนันทา

พระเจ้าบรมวงศ์เธอ พระองค์เจ้าจุฑารัตนราชกุมารี ประชวรพระโรคพระอันตะ (ลำไส้ใหญ่) และพระวักกะ (ไต) สิ้นพระชนม์เมื่อวันที่ 31 พฤษภาคม พ.ศ. 2473 สิริพระชันษา 57 ปี พระราชทานเพลิงพระศพเมื่อวันที่ 20 มีนาคม พ.ศ. 2476 ณ พระเมรุ วัดเทพศิรินทราวาสราชวรวิหาร

## พระเกียรติยศ

### พระอิสริยยศ

*พระเจ้าลูกเธอ พระองค์เจ้าจุฑารัตนราชกุมารี (17 ธันวาคม พ.ศ. 2415 – 23 ตุลาคม พ.ศ. 2453)
*พระเจ้าพี่นางเธอ พระองค์เจ้าจุฑารัตนราชกุมารี (23 ตุลาคม พ.ศ. 2453 – 31 พฤษภาคม พ.ศ. 2473)
**ภายหลังสิ้นพระชนม์**
*พระเจ้าบรมวงศ์เธอ พระองค์เจ้าจุฑารัตนราชกุมารี (10 กรกฎาคม พ.ศ. 2478)

### เครื่องราชอิสริยาภรณ์

## พงศาวลี




## อ้างอิง

หมวดหมู่:พระเจ้าบรมวงศ์เธอ ชั้น 5
หมวดหมู่:พระองค์เจ้าหญิง
หมวดหมู่:พระราชธิดาในรัชกาลที่ 5
หมวดหมู่:ผู้ได้รับเครื่องราชอิสริยาภรณ์ ป.จ. (ฝ่ายใน)
หมวดหมู่:ผู้ได้รับเหรียญรัตนาภรณ์ จ.ป.ร.2
หมวดหมู่:ผู้ได้รับเหรียญรัตนาภรณ์ ว.ป.ร.2
หมวดหมู่:ผู้ได้รับเหรียญรัตนาภรณ์ ป.ป.ร.2
หมวดหมู่:เสียชีวิตจากโรคไต
ภาษาอาหรับยิวเยเมน

**ภาษาอาหรับยิวเยเมน** (Judeo-Yemeni Arabic) เป็นสำเนียงของภาษาอาหรับที่ใช้พูดโดยชาวยิวที่อยู่ในเยเมน 98% ของผู้พูดปัจจุบันอยู่ในประเทศอิสราเอล ภาษานี้มีความแตกต่างจากภาษาอาหรับสำเนียงอื่นๆในเยเมนที่ใช้โดยคนกลุ่มอื่นที่ไม่ใช่ชาวยิว แบ่งย่อยได้อีกสามสำเนียงคือ ซานอา อาเดน และฮับบัน

หมวดหมู่:ภาษาอาหรับ
อาหรับยิวเยเมน
อาหรับยิวเยเมน
พรรคแรงงานเคอร์ดิสถาน

thumb|200px
**พรรคแรงงานเคอร์ดิสถาน** (; ; , หรือ KADEK , Kongra-Gel และ KCK) ก่อตั้งเมื่อ พ.ศ. 2517 เป็นกลุ่มนิยมลัทธิมาร์ก สมาชิกในยุคก่อตั้งส่วนใหญ่เป็นชาวเคิร์ดในตุรกี เป้าหมายหลักคือต้องการตั้งรัฐเคอร์ดิสถานที่เป็นเอกราช โดยการแยกดินแดนทางตะวันออกเฉียงใต้ของตุรกีที่มีชาวเคิร์ดอยู่หนาแน่น ตั้งแต่ พ.ศ. 2533 ทางพรรคได้ใช้การก่อการร้ายในการต่อสู้กับรัฐบาลตุรกี ต่อมา ต้นปี พ.ศ. 2542 อับดุลลอหฺ โอคาแลน ประธานกลุ่มถูกรัฐบาลตุรกีจับตัวได้ และในเดือนสิงหาคม โอคาแลนออกมาเรียกร้องให้พรรคหยุดใช้ความรุนแรง และเรียกร้องให้มีการจัดการเจรจากับรัฐบาลตุรกี

## ปฏิบัติการ
ส่วนใหญ่เป็นการโจมตีเจ้าที่ของรัฐบาลตุรกี และเริ่มลอบวางระเบิดตามสถานที่ท่องเที่ยวและโรงแรมตั้งแต่ พ.ศ. 2533

## สมาชิก
มีประมาณ 4,000 – 5,000 คน ส่วนใหญ่อยู่ในภาคเหนือของอิรักและในตุรกี แต่จะเน้นการโจมตีในตุรกีเป็นหลัก

## การสนับสนุน
คาดว่าได้รับความช่วยเหลือจากซีเรีย อิรัก และอิหร่าน แต่รัฐบาลซีเรียได้ออกมาประกาศสนับสนุนการต่อต้านการรุกรานชาวเคิร์ดของตุรกีและรับประกันจะไม่สนับสนุนพรรคแรงงานเคอร์ดิสถาน

## อ้างอิง

* 

หมวดหมู่:พรรคคอมมิวนิสต์
หมวดหมู่:ขบวนการทางการเมืองในประเทศตุรกี
หมวดหมู่:ขบวนการก่อการร้าย
หมวดหมู่:อุดมการณ์เรียกร้องดินแดนของชนชาติเคิร์ด
หมวดหมู่:องค์การที่ยุบเลิกในปี พ.ศ. 2568
กองทัพแห่งโมฮัมเหม็ด

**กองทัพแห่งโมฮัมเหม็ด** (;) เป็นขบวนการก่อการร้ายในประเทศปากีสถาน ก่อตั้งโดยมาสูด อัซฮาร์ ซึ่งถูกปล่อยตัวจากคุกในอินเดียเมื่อ พ.ศ. 2543 เพื่อแลกเปลี่ยนกับตัวประกัน 155 คนที่ถูกจี้จากสายการบินแอร์อินเดีย จุดประสงค์ของกลุ่มคือต้องการรวมกัษมีระทั้งหมดไว้กับปากีสถาน

## ปฏิบัติการ

กลุ่มนี้ออกมาอ้างความรับผิดชอบต่อการโจมตีอาคารรัฐสภาในเมืองศรีนครเมื่อ 1 ตุลาคม พ.ศ. 2544 มีผู้เสียชีวิต 31 คนรัฐบาลอินเดียเชื่อว่ากลุ่มนี้อยู่เบื้องหลังการวางระเบิดอาคารรัฐสภา ประเทศอินเดียเมื่อ 13 ตุลาคม พ.ศ. 2544 ที่มีผู้เสียชีวิต 18 คน

## สมาชิก

สมาชิกติดอาวุธของขบวนการมีราว 100 คน อยู่ในอะซัด กัษมีระของปากีสถาน กัษมีระและโคดาในอินเดีย ฐานที่มั่นอยู่ที่เปชาวาร์และมูซาฟฟาราบาด แต่จะออกก่อการร้ายในกัษมีระของอินเดีย สมาชิกส่วนใหญ่เป็นชาวปากีสถานในกัษมีระ บางส่วนเป็นชาวอาหรับและชาวอัฟกัน

## การสนับสนุน

กลุ่มนี้ได้รับความช่วยเหลือจากกลุ่มมุญาฮิดีน มีความผูกพันกับกลุ่มตาลีบันและมุญาฮิดีนในอัฟกานิสถาน อาจจะได้ความช่วยเหลือจากอัลกออิดะห์ด้วย

## อ้างอิง

* ดลยา เทียนทอง. ปฐมบทการก่อการร้าย. กทม: สถาบันเอเชียศึกษา จุฬาลงกรณ์มหาวิทยาลัย. 2550 หน้า 63 - 64

หมวดหมู่:ขบวนการทางการเมืองในประเทศปากีสถาน
หมวดหมู่:ขบวนการก่อการร้าย
อาปูร์ตูเกซา

**อาปูร์ตูเกซา** () เป็นชื่อของเพลงชาติแห่งสาธารณรัฐโปรตุเกส ประพันธ์บทร้องโดยเองรีกี ลอปิช ดี เมงดงซา (Henrique Lopes de Mendonça) ทำนองโดยอัลเฟรดู ไกล์ (Alfredo Keil) เริ่มใช้ในฐานะเพลงประจำกลุ่มการเมืองนิยมสาธารณรัฐในโปรตุเกส และนับเป็นเพลงชาติของสาธารณรัฐโปรตุเกสมาตั้งแต่ปี พ.ศ. 2454 แทนที่เพลง "อูอีนูดาการ์ตา" () อันเป็นเพลงชาติเพลงสุดท้ายของราชอาณาจักรโปรตุเกสสมัยราชาธิปไตยภายใต้รัฐธรรมนูญในโปรตุเกส

## ประวัติ
[thumb|สำเนาต้นฉบับสกอร์เพลงชาติโปรตุเกส [พ.ศ. 2433 (ค.ศ. 1890)]]

## บทร้อง
เนื้อร้องของเพลงอาปูร์ตูเกซา ใช้เนื้อร้องบทแรกจากบทกวีชื่อเดียวกันของเมงดงซา ตามด้วยท่อนแยกหรือบทร้องรับประสานเสียง สำหรับบทที่สองและบทที่สามจากบทกวีของเมงดงซานั้นไม่ได้รวมไว้ในเนื้อสำหรับใช้เป็นเพลงชาติด้วย 

ในวรรคที่ห้าของบทร้องประสานเสียงซึ่งมีความว่า "Contra os canhões marchar, marchar" (ประจัญหน้าปืนใหญ่ บุกเข้าไป บุกเข้าไป !) ในบทกวีเดิมใช้ว่า "Contra os bretões marchar, marchar" (ประจัญหน้าพวกบริเตน บุกเข้าไป บุกเข้าไป !) ซึ่งอ้างถึงความขัดแย้งระหว่างสหราชอาณาจักรกับโปรตุเกสในการครอบครองสิทธิในดินแดนแองโกลาและโมซัมบิก เอกสารเกี่ยวกับเรื่องนี้มีชื่อเรียกเฉพาะว่า แผนที่สีชมพู (Pink Map)

### เนื้อร้อง[[ภาษามีรังดา]]

## ดูเพิ่ม
* ธงในประเทศโปรตุเกส
* ตราแผ่นดินของโปรตุเกส

## แหล่งข้อมูลอื่น
* เพลงชาติโปรตุเกส "A Portuguesa"  จากเว็บไซต์ของรัฐบาลโปรตุเกส
* ฟังเพลงชาติโปรตุเกส "A Portuguesa" 

หมวดหมู่:เพลงชาติ
หมวดหมู่:สัญลักษณ์ของประเทศโปรตุเกส
หมวดหมู่:เพลงภาษาโปรตุเกส
กองทัพแห่งความชอบธรรม

**กองทัพแห่งความชอบธรรม** (, ลัชกาเรตัยบา, **LeT**; , ) เป็นองค์กรทหารอิสลามที่ปฏิบัติการในอินเดียและปากีสถาน ก่อตั้งโดย Hafiz Saeed, Abdullah Azzam และมุญาฮิดีนบางส่วน ซึ่งได้รับเงินทุนจากอุซามะฮ์ บิน ลาดินในช่วงสงครามโซเวียต–อัฟกานิสถาน

## ปฏิบัติการ
กลุ่มนี้เริ่มโจมตีชาวอินเดียในกัษมีระตั้งแต่ พ.ศ. 2536 โดยทางกลุ่มออกมาประกาศความรับผิดชอบในการโจมตีสนามบินเมืองศรีนครเมื่อ พ.ศ. 2544 และการโจมตีทหารอินเดียตามแนวชายแดน

### เหตุโจมตีนครมุมไบ

## อ้างอิง

### บรรณานุกรม

* 

หมวดหมู่:ขบวนการทางการเมืองในประเทศปากีสถาน
หมวดหมู่:ขบวนการก่อการร้าย
จักรพรรดิซ่งไท่จู่

**ซ่งไท่จู่** ตามสำเนียงมาตรฐาน หรือ **ซ้องไทโจ๊ว** ตามสำเนียงฮกเกี้ยน (; 21 มีนาคม ค.ศ. 927 – 14 พฤศจิกายน ค.ศ. 976) ชื่อตัวว่า **จ้าว ควงอิ้น** ตามสำเนียงมาตรฐาน หรือ **เตียคังเอี๋ยน** ตามสำเนียงฮกเกี้ยน () เป็นขุนศึกคนสำคัญของราชวงศ์โจวยุคหลัง (后周朝) แห่งจีนโบราณ ภายหลังบีบให้ไฉ จงซฺวิ่น (柴宗訓) จักรพรรดิราชวงศ์โจว สละราชบัลลังก์ให้แก่ตน จึงได้ก่อตั้งราชวงศ์ใหม่ คือ ราชวงศ์ซ่ง (宋朝) และขึ้นเป็นปฐมจักรพรรดิตั้งแต่ ค.ศ. 960 จนสวรรคตเมื่อ ค.ศ. 976

ขณะอยู่ในราชสมบัติ จ้าว ควงอิ้น ปราบปรามรัฐจิงหนาน (荆南), ฉู่ยุคหลัง (後蜀), ถังใต้ (南唐), และฮั่นใต้ (南漢) เป็นผลสำเร็จ จึงสามารถผนวกแผ่นดินเมืองจีน (中國本土) นำไปสู่การสิ้นสุดของยุคห้าวงศ์สิบรัฐ (五代十國) อันวุ่นวาย แต่เพื่อสร้างฐานอำนาจของตนให้แข็งแรง จ้าว ควงอิ้น ลดทอนอำนาจแม่ทัพนายกอง และหันไปพึ่งพาขุนนางพลเรือนในการบริหารราชกิจแทน เมื่อสิ้นเขาแล้ว น้องชายของเขา จ้าว ควงอี้ (趙匡義) ขึ้นสืบบัลลังก์ต่อในนาม ซ่งไท่จง (宋太宗)

## พระบรมวงศานุวงศ์
*พระอัครมเหสี
**จักรพรรดินีเสี่ยวหมิง สกุลหวัง

## อ้างอิง

หมวดหมู่:บุคคลที่เกิดในปี ค.ศ. 927
หมวดหมู่:บุคคลที่เสียชีวิตในปี ค.ศ. 976
ซ่งไท่จู่
ซ่งไท่จู่
ไท่จู่
ซ่งไท่จู่
ซ่งไท่จู่
ซ่งไท่จู่
ซ่งไท่จู่
หมวดหมู่:มหาราชแห่งประเทศจีน
หมวดหมู่:พระมหากษัตริย์ผู้ทรงก่อตั้ง
โรคระบาด

thumb|upright=1.5|ตัวอย่างการระบาดในปี 2014 แสดงจำนวนผู้ติดเชื้อ
ในทางวิทยาการระบาด **โรคระบาด** (epidemic; มาจากรากศัพท์ภาษากรีก *epi-* หมายถึง บน, ระหว่าง *demos* หมายถึง ประชาชน) เป็นการจำแนกโรคอย่างหนึ่งซึ่งปรากฏกรณีใหม่ขึ้นในประชากรกลุ่มหนึ่งในระยะเวลาหนึ่ง ในอัตราที่สูงขึ้นมากกว่าที่คาดการณ์ไว้ โดยเทียบกับประวัติการเกิดโรคในอดีต (จำนวนของกรณีใหม่ในประชากรในระหว่างช่วงเวลาหนึ่ง ๆ เรียกว่า "อัตราอุบัติการณ์") โรคนั้นอาจเป็นโรคติดต่อทางสัมผัสหรือไม่ก็ได้

## การจำแนก
การนิยามโรคระบาดอาจมาจากความรู้สึกของผู้นิยามเองก็ได้ขึ้นกับว่าคาดหวังจำนวนไว้เท่าไร โรคระบาดอาจจะจำกัดอยู่เฉพาะสถานที่ใดสถานที่หนึ่ง (หรือ outbreak), หรืออาจเกิดได้ทั่วไป (โรคระบาด; epidemic) หรืออาจกระจายไปทั่วโลก (โรคระบาดทั่ว; pandemic) เนื่องจากการจัดจำแนกว่าโรคใดเป็นโรคระบาดนั้นขึ้นกับว่าจำนวนที่คาดหวังหรือจำนวนที่คาดว่าปกตินั้นเป็นเท่าไร โรคที่เกิดกรณีขึ้นจำนวนน้อยแต่หายาก เช่น พิษสุนัขบ้าอาจจัดให้เป็นโรคระบาดได้ ในขณะที่โรคที่เกิดหลายกรณีหรือเป็นโรคทั่วไป (เช่น โรคหวัด) นั้นไม่จัดเป็นโรคระบาด

### โรคประจำถิ่น
โรคทั่วไปที่เกิดขึ้นอย่างคงที่แต่อยู่ในอัตราสูงในประชากรนั้นอาจจัดให้เป็น โรคประจำถิ่น (endemic) ตัวอย่างของโรคประจำถิ่น เช่น มาลาเรียในบางบริเวณ เช่น แอฟริกา (เช่นในประเทศไลบีเรีย) ที่ซึ่งมีอัตราส่วนของประชากรส่วนมากที่คาดว่าจะต้องป่วยเป็นโรคมาลาเรียในช่วงใดช่วงหนึ่งของชีวิต

### การใช้กับโรคไม่ติดต่อ
โรคระบาดอาจใช้ได้กับปัญหาสังคมที่เกิดขึ้นและกระจายไปทั่ว เช่น โรคอ้วน, ภาวะป่วยทางจิต, หรือการติดยาเสพติด

## แหล่งข้อมูลอื่น
* Video Discussion of the Prostate Cancer Epidemic
* Monash Virtual Laboratory  - Simulations of epidemic spread across a landscape

หมวดหมู่:วิทยาการระบาด

*
หมวดหมู่:โรค
โรคระบาดทั่ว

**โรคระบาดทั่ว** (อังกฤษ: pandemic; มาจากรากศัพท์ภาษากรีก παν *pan* ทั้งหมด + δήμος *demos* ประชาชน) เป็นการระบาดของโรคติดเชื้อที่แพร่กระจายในประชากรมนุษย์ในบริเวณกว้าง (เช่น กระจายไปทั่วทวีป) หรือทั่วโลก

## ความหมาย
จากนิยามขององค์การอนามัยโลก (WHO) โรคระบาดทั่วจะเกิดขึ้นเมื่อมีสามเงื่อนไข
* การเกิดขึ้นของโรคใหม่ในประชากร
* เกิดการติดเชื้อในร่างกายมนุษย์ และทำให้เกิดการเจ็บป่วยรุนแรง
* เชื้อโรคแพร่กระจายได้โดยง่าย โดยเฉพาะอย่างยิ่งในระหว่างมนุษย์

มีโรคหรือสภาวะทางสุขภาพอื่นๆ ที่ไม่จัดเป็นโรคระบาดทั่วแม้ว่าจะเกิดการกระจายและการเสียชีวิตในประชากรจำนวนมาก แต่ไม่เข้าเกณฑ์เป็นโรคติดต่อ เช่น มะเร็ง ซึ่งเป็นสาเหตุการตายอันดับต้นๆ ของโลกแต่ไม่จัดเป็นโรคระบาดทั่วเพราะเป็นโรคไม่ติดต่อ (แม้ว่ามีสาเหตุของมะเร็งบางชนิดติดต่อกันได้)

## โรคระบาดทั่วในปัจจุบัน

### เอดส์

ไวรัสเอชไอวีซึ่งเป็นสาเหตุของโรคเอดส์นั้นถ่ายทอดโดยตรงจากแอฟริกาไปยังประเทศเฮติ จากนั้นจึงแพร่กระจายในสหรัฐอเมริกาและส่วนอื่นๆ ของโลกตั้งแต่ประมาณ พ.ศ. 2512 (ค.ศ. 1969)  ในปัจจุบันโรคเอดส์จัดเป็นโรคระบาดทั่ว โดยมีอัตราการติดเชื้อสูงถึงร้อยละ 25 ในภูมิภาคแอฟริกาใต้และตะวันออก ในปี พ.ศ. 2549 ความชุกของเชื้อเอชไอวีในสตรีมีครรภ์ในประเทศแอฟริกาใต้คือร้อยละ 29.1 การให้การศึกษาเกี่ยวกับการมีเพศสัมพันธ์อย่างปลอดภัยและการระวังการติดเชื้อผ่านทางเลือดช่วยชะลออัตราการติดเชื้อในประเทศแถบแอฟริกาหลายประเทศ อัตราการติดเชื้อในเอเชียและอเมริกายังกลับเพิ่มขึ้นอีก จากการวิจัยประชากรโดยองค์การสหประชาชาติประมาณการณ์ว่าโรคเอดส์จะคร่าชีวิตประชาชนในอินเดียถึง 31 ล้านคน และในจีนถึง 18 ล้านคนในปี พ.ศ. 2568 ผู้เสียชีวิตจากโรคเอดส์โดยรวมในแอฟริกาอาจสูงถึง 90–100 ล้านคนในปี พ.ศ. 2568

## โรคระบาดทั่วในประวัติศาสตร์

### ไข้หวัดใหญ่
* การระบาดของไข้หวัดใหญ่ชนิดเอ เอช 1 เอ็น 1 สายพันธุ์ใหม่ (Influenza A virus subtype H1N1) เป็นโรคระบาดทั่วชนิดใหม่ที่เกิดขึ้นใน พ.ศ. 2552 ในปลายเดือนเมษายน พ.ศ. 2552 องค์การอนามัยโลกได้ประกาศระดับการเตือนภัยเพิ่มจากระดับที่ 3 เป็นระดับที่ 5 จนกระทั่งเมื่อวันที่ 11 มิถุนายน พ.ศ. 2552 ระดับการระบาดได้เพิ่มขึ้นถึงจุดสูงสุดคือระดับ 6 ซึ่งนับเป็นโรคระบาดทั่วชนิดแรกที่มีระดับการระบาดสูงสุดนับตั้งแต่ พ.ศ. 2511 (ค.ศ. 1968) ดร. มาร์กาเร็ต ชาน ผู้อำนวยการองค์การอนามัยโลกได้กล่าวในวันที่ 11 มิถุนายน พ.ศ. 2552 ยืนยันว่าไวรัสสายพันธุ์เอช 1 เอ็น 1 เป็นโรคระบาดทั่ว โดยมีผู้ติดเชื้อที่ได้รับการยืนยันแล้วมากกว่า 30,000 รายทั่วโลก

## อ้างอิง

## แหล่งข้อมูลอื่น
* WHO - Authoritative source of information about global health issues
* Past pandemics that ravaged Europe
* CDC: Influenza Pandemic Phases
* Video Panel Discussion on Pandemics with Experts


*
หมวดหมู่:วิทยาการระบาด
หมวดหมู่:ภัยพิบัติทางการแพทย์
หมวดหมู่:ปัญหาเศรษฐกิจ
หมวดหมู่:สุขภาพโลก
เทศบาลตำบลบ่อปลาทอง

**เทศบาลตำบลบ่อปลาทอง** เป็นเทศบาลหนึ่งในอำเภอปักธงชัย จังหวัดนครราชสีมา

## ประวัติ
องค์การบริหารส่วนตำบลบ่อปลาทองจัดตั้งตามประกาศกระทรวงมหาดไทยปี 2542 มีพื้นที่ 49 ตารางกิโลเมตร 10 หมู่บ้าน ประชากร 3,511 คน สภาองค์การบริหารส่วนตำบลจะครบวาระในวันที่ 29 กุมภาพันธ์ 2551 และประสงค์จะจัดตั้งเป็นเทศบาลตำบล

บ่อปลาทอง
ตำบลดอนหวาย

**ดอนหวาย** เป็นตำบลหนึ่งในอำเภอโนนสูง จังหวัดนครราชสีมา มีองค์กรปกครองส่วนท้องถิ่น คือ **เทศบาลตำบลดอนหวาย** ซึ่งครอบคลุมพื้นที่ทั้งหมดของตำบล

## ประวัติ
องค์การบริหารส่วนตำบลดอนหวาย อำเภอโนนสูง จังหวัดนครราชสีมา เป็นเทศบาลตำบลดอนหวายโดยองค์การบริหารส่วนตำบลดอนหวาย จัดตั้งตามประกาศกระทรวงมหาดไทย ปี 2542 มีพื้นที่ 20.49 ตารางกิโลเมตร จำนวน 7 หมู่บ้าน รายได้จริงไม่รวมเงินอุดหนุน 9.31 ล้านบาท รายจ่ายประจำ 3.15 ล้านบาท สมาชิกสภาองค์การบริหารส่วนตำบลดอนหวายจะครบวาระในวันที่ 28 กุมภาพันธ์ 2551 และประสงค์จะจัดตั้งเป็นเทศบาลตำบลดอนหวาย ตั้งแต่วันที่ 28 กุมภาพันธ์ 2551 เป็นต้นไป 

องค์การบริหารส่วนตำบลดอนหวายได้รับความเห็นชอบจากสภาองค์การบริหารส่วนตำบลดอนหวาย ผ่านความเห็นชอบของประชาชนส่วนใหญ่ในพื้นที่เขตองค์การบริหารส่วนตำบล ผ่านความเห็นชอบจากนายอำเภอโนนสูงและผู้ว่าราชการจังหวัดนครราชสีมาในฐานะผู้กำกับดูแลแล้วตามลำดับ และได้จัดทำแผนที่แนวเขตตามประกาศกระทรวงมหาดไทย เรื่อง กำหนดเขตตำบลในท้องที่อำเภอโนนสูง จังหวัดนครราชสีมา ซึ่งองค์การบริหารส่วนตำบลดอนหวายตั้งอยู่

## การปกครอง
ตำบลดอนหวาย แบ่งการปกครองออกเป็น 7 หมู่บ้าน คือ

* หมู่ที่ 1 ดอนหวาย	
* หมู่ที่ 2 ดอนหวาย	
* หมู่ที่ 3 หนองหวาย	
* หมู่ที่ 4 หนองตะครอง	
* หมู่ที่ 5 โนนมะกอก
* หมู่ที่ 6 หนองบง
* หมู่ที่ 7 ดอนตะแบง

## สถานที่สำคัญ
: **การศึกษา**
* ศูนย์พัฒนาเด็กเล็ก 1 แห่ง
* โรงเรียน
** โรงเรียนบ้านดอนหวาย (สิงห์คุรุประชาสรรค์)
** โรงเรียนบ้านโนนมะกอก
** โรงเรียนพิทักษ์ภูเบนทร์ 4 (เอกชน)
** โรงเรียนพิทักษ์ภูเบนทร์ 7 (เอกชน)

: **การสาธารณสุข**
* โรงพยาบาลส่งเสริมสุขภาพตำบล ดอนหวาย

: **การศาสนา**
* วัด/สำนักสงฆ์
** วัดบ้านดอนหวาย
** วัดบ้านโนนมะกอก

## แหล่งข้อมูลอื่น
* เว็บไซต์เทศบาลตำบลดอนหวาย 

ดอนหวาย
ดอนหวาย
เทศบาลตำบลลำนางแก้ว

**เทศบาลตำบลลำนางแก้ว** เป็นเทศบาลหนึ่งในอำเภอปักธงชัย จังหวัดนครราชสีมา มีวิสาหกิจชุมชนน้ำมันมะพร้าว มีพันธุ์มะพร้าวดีทื่สุดในไทย

## ประวัติ
องค์การบริหารส่วนตำบลลำนางแก้วจัดตั้งตามประกาศกระทรวงมหาดไทยปี 2539 มีพื้นที่ 84.60 ตารางกิโลเมตร จำนวน 9 หมู่บ้าน ประชากร 4,572 คน และจัดตั้งเป็นเทศบาลตำบลลำนางแก้วเมื่อวันที่ 1 สิงหาคม 2550

ลำนางแก้ว
ถนนนครเขื่อนขันธ์

thumb|ถนนนครเขื่อนขันธ์
**ถนนนครเขื่อนขันธ์** () เป็นถนนในจังหวัดสมุทรปราการ เดิมนั้นกรมทางหลวงกำหนดให้ทางหลวงสายนี้เป็นทางหลวงหมายเลข 3104 แต่ในปัจจุบันทางหลวงสายนี้ได้โอนมาอยู่ในความรับผิดชอบของเทศบาลเมืองพระประแดงแล้ว มีแนวสายทางเริ่มจากถนนสุขสวัสดิ์ กิโลเมตรที่ 11 เข้าสู่ตำบลตลาด อำเภอพระประแดง โดยไปบรรจบกับถนนศรีเขื่อนขันธ์(เป็นถนนที่เลียบท่าน้ำพระประแดง) ข้างที่ว่าการอำเภอพระประแดง มีระยะทางตลอดทั้งสาย 1.7 กิโลเมตร  ถนนเส้นนี้มี 6 ช่องจราจรพร้อมทั้งเกาะกลางถนน ตั้งแต่กิโลเมตรที่ 0 - กิโลเมตรที่ 1.1 หน้าวัดกลาง จากนั้นตั้งแต่เชิงสะพานคลองลัดหลวง ถึงท่าน้ำพระประแดงจะเหลือแค่ 2 ช่องจราจร 
ตลอดระยะถนนนครเขื่อนขันธ์ผ่านสถานที่สำคัญ เช่น
* วัดกลาง
* วัดพญาปราบปัจจามิตร 
* เทศบาลเมืองพระประแดง

นครเขื่อนขันธ์
ตำบลโคกสูง (อำเภอเมืองนครราชสีมา)

**โคกสูง ** เป็นตำบลหนึ่งในอำเภอเมืองนครราชสีมา จังหวัดนครราชสีมา มีประชากร 11,493(ปี2564) คน พื้นที่ 30.56 ตารางกิโลเมตร มีองค์กรปกครองส่วนท้องถิ่น คือ เทศบาลตำบลโคกสูง ซึ่งครอบคลุมพื้นที่ทั้งหมดของตำบล

## ประวัติ
องค์การบริหารส่วนตำบลโคกสูงจัดตั้งเมื่อปี พ.ศ. 2539 และจัดตั้งเป็นเทศบาลตำบลโคกสูงเมื่อวันที่ 1 กรกฎาคม พ.ศ. 2551

## หมู่บ้าน
ตำบลโคกสูงแบ่งออกเป็น 11 หมู่บ้าน ดังนี้
* หมู่ 1 บ้านโคกสูง
* หมู่ 2 บ้านหนองโพธิ์
* หมู่ 3 บ้านส่องใต้
* หมู่ 4 บ้านระงม
* หมู่ 5 บ้านหัวสระ
* หมู่ 6 บ้านระงมพัฒนา
* หมู่ 7 บ้านมะม่วงพัฒนา
* หมู่ 8 บ้านส่องเหนือ
* หมู่ 9 บ้านลำเชิงไกร
* หมู่ 10 บ้านสำคัญ
* หมู่ 11 บ้านหนองกระชาย

## อ้างอิง

## แหล่งข้อมูลอื่น
* เว็บไซต์เทศบาลตำบลโคกสูง 

โคกสูง
โคกสูง
เตียนอุย

**เตียนอุย** (เสียชีวิต กุมภาพันธ์หรือมีนาคม ค.ศ. 197) มีชื่อในภาษาจีนกลางว่า **เตี่ยน เหวย์** (; ) เป็นขุนพลผู้รับใช้ขุนศึกโจโฉ (曹操 *เฉา เชา*) ในช่วงปลายยุคราชวงศ์ฮั่นตะวันออกของจีน เตียนอุยมีชื่อเสียงในเรื่องที่มีพละกำลังมหาศาล เชี่ยวชาญการใช้จี่ (戟; อาวุธคล้ายทวน) คู่ กล่าวกันว่าจี่คู่ที่เตียนอุยใช้มีน้ำหนักด้ามละ 40 ชั่งจีน (斤 *จิน*) เตียนอุยถูกสังหารในที่รบในยุทธการที่อ้วนเซีย (宛城 *หว่านเฉิง*) ระหว่างกำลังคุ้มกันโจโฉในการหลบหนีจากทัพของเตียวสิ้ว (張繡 *จาง ซิ่ว*)

## ภูมิหลัง
เตียนอุยเป็นชาวอำเภอจี่อู๋ (己吾縣) เมืองตันลิว (陳留郡 *เฉินหลิวจฺวิ้น*) ซึ่งปัจจุบันอยู่ในอำเภอหนิงหลิง (寧陵縣 *หนิงหลิงเซี่ยน*) มณฑลเหอหนาน (河南) *[[สามก๊กจี่]]* (三國志 *ซานกั๋วจื้อ*) ระบุว่าเตียนอุยเป็นชายร่างสูงใหญ่กำยำ มีพละกำลังมหาศาล และมีความทะเยอทะยานจะเป็นจอมยุทธ์พเนจร (遊俠 *โหยวเสีย*)

## การลอบสังหารหลี หย่ง

## การรับใช้โจโฉ

## ครอบครัว
โจโฉแต่งตั้งให้บุตรชายของเตียนอุยคือเตียนมวน (典滿 *เตี๋ยน หม่าน*) เป็นตองหลอง (郎中 *หลางจง*) หรือทหารราชองครักษ์ ต่อมาโจโฉคิดถึงเตียนอุยถึงเลื่อนขั้นให้เตียนมวนเป็นนายกองพัน (司馬 *ซือหม่า*) และให้เตียนมวนอยู่รับใช้ใกล้ชิดตน หลังโจโฉเสียชีวิตในเดือนมีนาคม ค.ศ. 220 โจผี (曹丕 *เฉา พี*) บุตรชายของโจโฉแต่งตั้งให้เตียนมวนเป็นนายกองร้อย (都尉 *ตูเว่ย์*) และตั้งให้มีบรรดาศักดิ์เป็นกวนไล่เหา (關內侯 *กวานเน่ย์โหว*)

## ในนวนิยาย ''สามก๊ก''

## ในวัฒนธรรมประชานิยม

## ดูเพิ่ม
* รายชื่อบุคคลในยุคสามก๊ก

## หมายเหตุ

## อ้างอิง

## บรรณานุกรม
* ซือหม่า กวาง (1084). *[[จือจื้อทงเจี้ยน]]*.
* ตันซิ่ว (คริสต์ศตวรรษที่ 3). *[[สามก๊กจี่]]* (*ซานกั๋วจื้อ*).
* ล่อกวนตง (คริสต์ศตวรรษที่ 14). *[[สามก๊ก]]* (*ซานกั๋วเหยี่ยนอี้*).
* 

หมวดหมู่:บุคคลที่เกิดในคริสต์ศตวรรษที่ 2

หมวดหมู่:ขุนพลของโจโฉ
หมวดหมู่:บุคคลในยุคราชวงศ์ฮั่นที่ถูกสังหารในยุทธการ
มูล (แก้ความกำกวม)

**มูล** สามารถหมายถึง
* อุจจาระ ของสัตว์
* แม่น้ำมูล ชื่อแม่น้ำในภาคตะวันออกเฉียงเหนือของประเทศไทย
* คำมูล คำโดดที่มีความหมายในตัวเอง
ศาลพระเจ้าตากสิน

**ศาลพระเจ้าตากสิน** สามารถหมายถึง
* ศาลพระเจ้าตากสิน พระราชวังเดิม
* ศาลพระเจ้าตากสิน จังหวัดตาก อำเภอเมืองตาก จังหวัดตาก
* ศาลพระเจ้าตากสิน จังหวัดจันทบุรี อำเภอเมืองจันทบุรี จังหวัดจันทบุรี
* ศาลพระเจ้าตากสิน จังหวัดฉะเชิงเทรา อำเภอบางคล้า จังหวัดฉะเชิงเทรา
* ศาลพระเจ้าตากสิน จังหวัดระยอง อำเภอเมืองระยอง จังหวัดระยอง
* ศาลพระเจ้าตากสิน จังหวัดตราด อำเภอคลองใหญ่ จังหวัดตราด
* ศาลพระเจ้าตากสิน จังหวัดนครศรีธรรมราช วัดเขาขุนพนม อำเภอพรหมคีรี จังหวัดนครศรีธรรมราช
อรุณสวัสดิ์

**อรุณสวัสดิ์** เป็นบทประพันธ์ของ จุลลดา  ภักดีภูมินทร์ สร้างเป็นละครโทรทัศน์ครั้งแรกเมื่อปี พ.ศ. 2535 สร้างโดยบริษัท กันตนา นำแสดงโดย ศรราม เทพพิทักษ์ และ วิชชุดา สวนสุวรรณ ออกอากาศทางสถานีโทรทัศน์สีกองทัพบกช่อง 7 ละครเรื่องนี้ได้รับความนิยม และที่ได้รับความนิยมก็คือเพลงประกอบละครที่ขับร้องโดย พิสุทธิ์ ทรัพย์วิจิตร และ วทัญญู มุ่งหมาย ในปี พ.ศ. 2542 ถูกนำกลับมาสร้างใหม่สร้างโดยบริษัท อาร์เอส ในนามชาโดว์ นำแสดงโดย ทศพร รถกิจ และ ทราย เจริญปุระ ออกอากาศทางสถานีวิทยุโทรทัศน์ไทยทีวีสีช่อง 3 ล่าสุดในปี พ.ศ. 2557 ทางค่าย โมโน และ ช่องโมโน 29 ได้นำกลับมารีเมคอีกครั้ง สร้างโดย ศุภชัย ศรีวิจิตร

## เรื่องย่อ
เป็นเรื่องราวของภาสุ หรือ เม่น ชายหนุ่มที่ต้องพิสูจน์ตัวเองด้านการเรียนให้พ่อยอมรับในตัวเขาที่มองว่าไม่เอาไหน ตั้งแต่มัธยมศึกษาตอนปลายจนสามารถสอบเข้ามหาวิทยาลัยชั้นนำและสำเร็จการศึกษา โดยมีอรณีเพื่อนสาวคอยให้กำลังใจแม้ว่าภาสุจะหลงรักเมขลา เพื่อนร่วมชั้นคนสวยก็ตาม แต่ในที่สุดด้วยความดีของเธอจึงเอาชนะใจเขาได้ในที่สุด

## รายชื่อนักแสดง

## รางวัล
; ละครอรุณสวัสดิ์ปี 2535
* รางวัลเมขลา ครั้งที่ 12 นักแสดงดาวรุ่งชายดีเด่น - ศรราม เทพพิทักษ์
* รางวัลโทรทัศน์ทองคำ ครั้งที่ 7 ละครสะท้อนสังคมดีเด่น

## อ้างอิง

หมวดหมู่:ละครโทรทัศน์ไทย
หมวดหมู่:ละครโทรทัศน์ช่อง 7
หมวดหมู่:ละครโทรทัศน์ช่อง 3
:หมวดหมู่:ละครโทรทัศน์ช่องโมโน 29
หมวดหมู่:ละครโทรทัศน์ไทยในปี พ.ศ. 2535
หมวดหมู่:ละครโทรทัศน์ไทยในปี พ.ศ. 2542
หมวดหมู่:ละครโทรทัศน์ไทยในปี พ.ศ. 2557
หมวดหมู่:ละครโทรทัศน์ช่องโมโน 29
หมวดหมู่:นวนิยายไทยที่ประพันธ์โดย จุลลดา ภักดีภูมินทร์
ภูมิภาค

**ภูมิภาค** () เป็นคำที่ใช้โดยทั่วไปทางภูมิศาสตร์ที่มีความหมายแตกต่างกันไปหลายอย่างตามแต่สาขาวิชาภูมิศาสตร์ โดยทั่วไปแล้วภูมิภาคหมายถึงบริเวณของบริเวณบนบกหรือในน้ำที่เล็กกว่าบริเวณทั้งหมดที่กล่าวถึง (เช่นภูมิภาคของโลก ภูมิภาคของชาติ ภูมิภาคของลุ่มแม่น้ำ ภูมิภาคของเทือกเขา และอื่น ๆ) แต่ใหญ่กว่าจุดใดจุดหนึ่ง บริเวณอาจจะเป็นกลุ่มของหน่วยที่เล็กกว่า (เช่นรัฐในนิวอิงแลนด์ของสหรัฐอเมริกา) หรือ ส่วนหนึ่งของส่วนที่ใหญ่กว่า (เช่นบริเวณนิวอิงแลนด์ของสหรัฐอเมริกา) 

## ภูมิศาสตร์มนุษย์

### ภูมิภาคทหาร

left|thumb|89x89px|สัญลักษณ์เนโทของภูมิภาคทหาร
ในการใช้งานทางทหาร ภูมิภาคเป็นคำย่อของรูปขบวนทหารขนาดใหญ่กว่ากลุ่มทัพ และเล็กกว่ายุทธบริเวณ ชื่อเต็มของรูปขบวนทางทหารนี้คือ ภูมิภาคทหารบก (army region) ขนาดของภูมิภาคทหารบกอาจจะมีขนาดที่แตกต่างกันอย่างมาก โดยจะอยู่ระหว่างประมาณ 1 ล้านถึง 3 ล้านคน ภูมิภาคทหารบกตั้งแต่ 2 ภูมิภาคขึ้นไป สามารถสร้างเป็นยุทธบริเวณได้ โดยภูมิภาคทหารบกจะอยู่ใต้การบัญชาการของพลเอก (นายพลสี่ดาวสหรัฐ) จอมพลหรือพลเอกแห่งกองทัพ (นายพลสหรัฐห้าดาว) หรือเจเนราลิสซีโม (สหภาพโซเวียต) และในกองทัพสหรัฐ พลเรือเอก (ปกติจะมีสี่ดาว) อาจจะบัญชาการในระดับภูมิภาคด้วย เนื่องจากรูปขบวนนี้ที่มีขนาดใหญ่ จึงไม่ค่อยมีการใช้งาน ตัวอย่างของภูมิภาคทหารบกคือ แนวรบด้านตะวันออก ตะวันตก และทางใต้ (ส่วนใหญ่อยู่ในอิตาลี) ในยุโรปช่วงสงครามโลกครั้งที่สอง สัญลักษณ์ของหน่วยบนแผนที่ทางทหารสำหรับแสดงส่วนขยายของรูปขบวนนี้ (ดูเพิ่มที่หน่วยทางหทาร และ APP-6A) คือสัญลักษณ์ X หกตัว

## อ้างอิง


หมวดหมู่:ภูมิศาสตร์
หมวดหมู่:ภูมิศาสตร์ภูมิภาค
หมวดหมู่:คำศัพท์ภูมิศาสตร์
คิริชาประสาท โกอิราลา

**คิริชา ประสาท โกอิราลา** (; 4 กรกฎาคม พ.ศ. 2467 – 20 มีนาคม พ.ศ. 2553) หรือเป็นที่รู้จักกันในชื่อ **คิริชา บาบู** เป็นนักการเมืองชาวเนปาล ซึ่งเคยดำรงตำแหน่งประธานรัฐสภาเนปาล และดำรงตำแหน่งนายกรัฐมนตรีเนปาลถึง 4 ครั้ง ได้แก่ ตั้งแต่ปี พ.ศ. 2534 – 2537, พ.ศ. 2541 – 2542, พ.ศ. 2543 – 2544 และ พ.ศ. 2549 – 2551 เขายังเคยดำรงตำแหน่งรักษาการประมุขแห่งรัฐเนปาลระหว่างเดือนมกราคม พ.ศ. 2550 ถึงเดือนกรกฎาคม พ.ศ. 2551 ในช่วงที่ประเทศอยู่ในระหว่างการเปลี่ยนจากระบอบราชาธิปไตยเป็นสาธารณรัฐ

โกอิราลา มีบทบาททางการเมืองมากว่า 60 ปี เป็นผู้บุกเบิกขบวนการแรงงานเนปาล โดยได้เริ่มการเคลื่อนไหวของคนงานการเมืองครั้งแรกบนแผ่นดินเนปาล ซึ่งรู้จักกันในชื่อการนัดหยุดงานโรงสีปอกระเจา Biratnagar ใน Biratnagar บ้านเกิดของเขา ในปี พ.ศ. 2534 เขากลายเป็นนายกรัฐมนตรีที่มาจากการเลือกตั้งตามระบอบประชาธิปไตยคนแรกนับตั้งแต่ปี พ.ศ. 2502 เมื่อพี่ชายของเขา บี.พี.  โกอิราลา และพรรคคองเกรสของเนปาลก้าวเข้าสู่อำนาจในการเลือกตั้งตามระบอบประชาธิปไตยครั้งแรกของประเทศ

## ประวัติ
คิริชาเกิดเมื่อ พ.ศ. 2468 ที่สหัรสา ในรัฐพิหารในประเทศอินเดีย

คิริชาเสียชีวิตเมื่อวันที่ 20 มีนาคม พ.ศ. 2553 รวมอายุได้ 85 ปี เนื่องจากคิริชาได้รับทุกข์ทรมานจากโรคหอบหืดและโรคปอด

## การล่มสลายของราชอาณาจักรเนปาล
การล่มสลายของราชอาณาจักรเนปาล ส่งผลทำให้กษัตริย์คยาเนนทระทรงถูกปลดจากการเป็นกษัตริย์ และคิริชาเองก็ขึ้นเป็นผู้รักษาการประธานาธิบดี

## อ้างอิง

หมวดหมู่:ชาวเนปาล
หมวดหมู่:ประมุขแห่งรัฐเนปาล
หมวดหมู่:นายกรัฐมนตรีเนปาล
หมวดหมู่:บุคคลจากรัฐพิหาร
หลวงนรัตถรักษา (ชื่น วิจิตรเนตร)

**หลวงนรัตถรักษา (ชื่น วิจิตรเนตร) ** เป็นรัฐมนตรีในคณะรัฐมนตรีคณะที่ 18 ของไทย ต้นตระกูล "นรัตถรักษา"

## ประวัติ
หลวงนรัตถรักษา เป็นชาวจังหวัดพิจิตร อดีตเคยรับราชการในตําแหน่งข้าหลวงจังหวัดพิจิตร จังหวัดสุโขทัย จังหวัดอุบลราชธานี

### ตำแหน่ง
* พ.ศ. 2480                         ดำรงตำแหน่งข้าหลวงประจำจังหวัดพิจิตร
* พ.ศ. 2484-2486                 ดำรงตำแหน่งผู้ว่าราชการจังหวัดสุโขทัย
* พ.ศ. 2487-2489                 ดำรงตำแหน่งผู้ว่าราชการจังหวัดอุบลราชธานี

## งานการเมือง
หลวงนรัตถรักษา (ชื่น วิจิตรเนตร) ได้รับแต่งตั้งเป็นรัฐมนตรีที่ไม่ได้ประจำกระทรวง ในรัฐบาลของพลเรือตรีถวัลย์ ธำรงนาวาสวัสดิ์ เมื่อวันที่ 31 พฤษภาคม พ.ศ. 2490

## อ้างอิง

หมวดหมู่:ข้าราชการพลเรือนชาวไทย
หมวดหมู่:บรรดาศักดิ์ชั้นหลวง
หมวดหมู่:ผู้ว่าราชการจังหวัดสุโขทัย
หมวดหมู่:ผู้ว่าราชการจังหวัดอุบลราชธานี
หมวดหมู่:นักการเมืองไทย
หมวดหมู่:รัฐมนตรีไทยที่ไม่ได้ประจำกระทรวง
หมวดหมู่:สมาชิกสภาผู้แทนราษฎรจังหวัดสุโขทัย
นกปืน

[thumb|ปืนคาบศิลาสมัย[ราชวงศ์หมิงที่ใช้นกสับ]]
**นก** หรือ **นกปืน** หรือ **นกสับ** () เป็นกลไกในการจุดชนวนกระสุน สำหรับปืนไฟหรือปืนคาบศิลา ปืนที่ใช้นกเป็นกลไกจุดชนวน มีใช้งานมาตั้งแต่คริสต์ศตวรรษที่ 14 ในจีน ออตโตมัน และยุโรป  ปัจจุบันยังมีใช้อยู่ในปืนลูกโม่ และปืนลูกซองบางชนิด

หมวดหมู่:ส่วนประกอบของปืน
ซิมซิตี โซไซตีส์

**ซิมซิตี โซไซตีส์** () เป็นวิดีโอเกมแนววางแผน สร้างเมืองตัวที่ 5 ของเกมชุดซิมซิตี แต่นี่กลับเป็นภาคแรกที่ไม่มีหมายเลขกำกับภาค เริ่มวางจำหน่ายเมื่อ 13 พฤศจิกายน ค.ศ. 2007 สร้างโดย Tilted Mill Entertainment เขียนโดย Electronic Arts

เมื่อวันที่ 5 มิถุนายน พ.ศ. 2550 Tilted Mill Entertainment ผู้สร้างเกม Caesar IV ประกาศว่าได้พัฒนาเกมซิมซิตี โซไซตีส์ แทนแมกซิส ที่เคยสร้างเกมภาคเก่ามาก่อนหน้านี้ ร็อบ ฮัมเบิล หัวหน้าแผนกเกมซิมส์ของ EA กล่าวชี้แจงว่า ตัวแทนของ ES ได้ขอให้ Tilted Mill สร้างเกมนี้ที่งาน E³ ผลตอบรับเป็นไปในทางลบ โดยเฉพาะในกระดานข่าวอย่างเป็นทางการของผู้พัฒนาเกมนี้ คำตอบจากผู้พัฒนาพยายามเบนความสนใจออกจากเรื่องนี้
## อ้างอิง

## แหล่งข้อมูลอื่นๆ
* เว็บไซต์ทางการของซิมซิตี โซไซตีส์ 

หมวดหมู่:วิดีโอเกมที่ออกวางจำหน่ายในปี พ.ศ. 2550
หมวดหมู่:เกมสร้างเมือง
หมวดหมู่:เกมสำหรับวินโดวส์
ซ
ธงชาติมาซิโดเนียเหนือ

[thumb|250px|[ไฟล์:FIAV 111000.svg|20px ธงชาติมาซิโดเนียเหนือ สัดส่วนธง 1:2]] 
**ธงชาติสาธารณรัฐมาซิโดเนียเหนือ** เป็นธงพื้นสีแดง กลางธงเป็นรูปพระอาทิตย์เปล่งรัศมีแปดทิศจดขอบธงชาติ รูปเหล่านี้เป็นสีเหลือง สัญลักษณ์ในธงดังที่กล่าวมามีความหมายว่า "ดวงตะวันดวงใหม่แห่งเสรีภาพ" ดังปรากฏวลีนี้ในบทแรกของเพลงชาติมาซิโดเนียเหนือในปัจจุบัน ซึ่งมีชื่อว่า *"[[Denes nad Makedonija]]"* (แปลว่า "วันนี้ทั่วแผ่นดินมาซีโดเนีย") ดังนี้

## ประวัติ
thumb|ธงชาติสาธารณรัฐมาซิโดเนีย พ.ศ. 2535 - 2538
[thumb|ธงชาติ[สาธารณรัฐสังคมนิยมมาซิโดเนีย พ.ศ. 2487 - 2535]]

ในช่วงปี พ.ศ. 2487 – 2535 มาซิโดเนียมีฐานะเป็นสาธารณรัฐสังคมนิยมภายใต้การปกครองของสหพันธ์สาธารณรัฐสังคมนิยมยูโกสลาเวีย ธงชาติมีลักษณะเป็นธงสีแดงเกลี้ยงมีรูปดาวแดงขอบสีทองที่มุมธงบนด้านคันธง

เมื่อมาซิโดเนียประกาศเอกราชใน พ.ศ. 2534 จึงได้ใช้ธงชาติแบบใหม่เป็นธงแดงมีรูปดวงอาทิตย์มีรัศมี 16 แฉกอยู่ตรงกลางธง (มีชื่อเรียกเฉพาะว่า Vergina Sun) ซึ่งได้นำไปสู่ความขัดแย้งระหว่างมาซิโดเนียกับกรีซ ในเรื่องนามประเทศและสัญลักษณ์ประจำชาติของมาซิโดเนีย

เดือนกรกฎาคม พ.ศ. 2538 ประเทศกรีซได้ยื่นคำร้องต่อองค์การทรัพย์สินทางปัญญาโลก (World Intellectual Property Organization - WIPO) เพื่อจำกัดลิขสิทธิ์ในรูปดวงอาทิตย์เปล่งรัศมี 16 แฉก (Vergina Sun)
ความขัดแย้งนี้ได้รับการบรรเทาลงบางส่วน ด้วยการเจรจาประนีประนอมจากองค์การสหประชาชาติในเดือนตุลาคมปีเดียวกัน โดยรูปสัญลักษณ์ดังกล่าวได้ถูกยกออกจากธงชาติมาซิโดเนีย ตามข้อตกลงเพื่อการสถาปนาความสัมพันธ์ทางการทูตและทางเศรษฐกิจระหว่างมาซิโดเนียกับกรีซ ต่อมามาซิโดเนียจึงได้เปลี่ยนธงชาติมาใช้ดังแบบที่ปรากฏในปัจจุบัน ซึ่งเป็นรูปดวงอาทิตย์สีเหลืองเปล่งรัศมีแปดทิศบนพื้นแดง

## อ้างอิง

## แหล่งข้อมูลอื่น
* 
* ธงชาติสาธารณรัฐมาซิโดเนีย, *My Macedonia*, 
*  When archaeology gets bent, *ข่าวจากสำนักข่าวบีบีซี*

มาซิโดเนียเหนือ
หมวดหมู่:สัญลักษณ์ของประเทศมาซิโดเนียเหนือ
แดแนสนัตมาแกดอนียา

**แดแนสนัตมาแกดอนียา** (, แปลว่า "วันนี้เหนือมาซิโดเนีย") เป็นชื่อของเพลงชาตินอร์ทมาซิโดเนีย ประพันธ์ขึ้นเมื่อ ค.ศ. 1943 ทำนองโดยตอดอร์ สกาลอฟสกี เนื้อร้องโดยวลาดอ มาแลสกี  เดิมเพลงนี้ใช้เป็นเพลงชาติสาธารณรัฐสังคมนิยมมาซิโดเนีย (ภายใต้การปกครองของยูโกสลาเวีย) มาตั้งแต่ในช่วงการสถาปนาประเทศหลังสงครามโลกครั้งที่ 2 ต่อมาเมื่อมาซิโดเนียประกาศเอกราชในปี ค.ศ. 1991 เพลงนี้ก็ได้รับเลือกให้ใช้เป็นเพลงชาติของมาซิโดเนียและนอร์ทมาซิโดเนียมาจนถึงปัจจุบัน

## เนื้อร้อง
### [[ภาษามาซิโดเนีย]]

### คำแปล
วันนี้เหนือแผ่นดินมาซิโดเนีย ได้ถือกำเนิดแล้ว
ดวงตะวันดวงใหม่แห่งเสรีภาพ
ชาวมาซิโดเนียสู้
เพื่อสิทธิของตน !
ชาวมาซิโดเนียสู้
เพื่อสิทธิของตน !

ครั้งนี้ธงได้โบกสะบัดอีกครั้ง
(ธงแห่ง) สาธารณรัฐกรูแชวอ (Krushevo Republic) 
กอตแซ แดลแชฟ (Gotse Delchev), ปีตู กูลี (Pitu Guli) 
ดาแม กรูแอฟ (Dame Gruev), ซันดันสกี (Yane Sandanski) !
กอตแซ แดลแชฟ, ปีตู กูลี
ดาแม กรูแอฟ, ซันดันสกี !

ป่าไม้มาซิโดเนียขับขาน
ทั้งบทเพลงใหม่และข่าวใหม่
มาซิโดเนียเป็นไทแล้ว
ความเสรีจงเจริญ !
มาซิโดเนียเป็นไทแล้ว
ความเสรีจงเจริญ !

## เชิงอรรถ


## อ้างอิง

* 
* 

## แหล่งข้อมูลอื่น

* เว็บไซต์รัฐบาลนอร์ทมาซิโดเนีย 
* เพลงชาติมาซิโดเนีย (บรรเลง) โดยวงดุริยางค์กองทัพเรือสหรัฐอเมริกา

นอร์ทมาซิโดเนีย
นอร์ทมาซิโดเนีย
หมวดหมู่:สัญลักษณ์ของประเทศมาซิโดเนียเหนือ
พระนมปริก

**พระนมปริก** (31 ตุลาคม พ.ศ. 2373 – 30 ตุลาคม พ.ศ. 2454) เป็นพระนมเอก ผู้ถวายพระนมและการอภิบาลพระบาทสมเด็จพระจุลจอมเกล้าเจ้าอยู่หัว รวมทั้งพระขนิษฐาและพระอนุชาร่วมพระราชชนนีทุกพระองค์

พระนมปริกเกิดที่บ้านริมแม่น้ำเจ้าพระยาฝั่งตะวันตก ของตระกูลกัลยาณมิตร ใกล้วัดอรุณราชวรารามกับกุฎีเจ้าเซน ในวันเทศกาลลอยกระทง วันอาทิตย์ ขึ้น 15 ค่ำ เดือน 12 ปีขาล โทศก จุลศักราช 1192 ตรงกับวันที่ 31 ตุลาคม พ.ศ. 2373 เป็นธิดาคนเล็กในจำนวน 18 คนของพระยาอิศรานุภาพ (ขุนเณรน้อย) เกิดแต่คุณขำ ภรรยาคนที่ 10  ได้เข้าไปอยู่ในพระบรมมหาราชวังตั้งแต่อายุ 2 ปี ไปอาศัยอยู่กับ เจ้าจอมพึ่ง เจ้าจอมในพระบาทสมเด็จพระนั่งเกล้าเจ้าอยู่หัว ซึ่งเป็นพี่สาวคนโต

เมื่ออายุได้ 20 ปี พระนมปริกได้แต่งงานกับนายเสถียรรักษา (เที่ยง) ปลัดวังซ้าย คหบดีเชื้อสายรามัญ ให้กำเนิดธิดาคนแรกเมื่อ พ.ศ. 2396 ใกล้เคียงกับเวลาที่สมเด็จพระเทพศิรินทราบรมราชินี่ มีพระประสูติกาล พระบาทสมเด็จพระจุลจอมเกล้าเจ้าอยู่หัว พระยาอิศรานุภาพผู้เป็นบิดา ซึ่งขณะนั้นมีบรรดาศักดิ์เป็น พระยาอนุรักษ์ราชมณเฑียร ได้ถวายตัวพระนมปริกให้เป็นพระนมของพระบาทสมเด็จพระจุลจอมเกล้าเจ้าอยู่หัว

ต่อมาเมื่อสมเด็จพระเทพศิรินทราบรมราชินี มีพระประสูติกาล สมเด็จพระเจ้าบรมวงศ์เธอ เจ้าฟ้าจันทรมณฑล กรมหลวงวิสุทธิกระษัตริย์ ในปี พ.ศ. 2398 สมเด็จพระเจ้าบรมวงศ์เธอ เจ้าฟ้าจาตุรนต์รัศมี กรมพระจักรพรรดิพงษ์ ใน พ.ศ. 2399 และสมเด็จพระราชปิตุลาบรมพงศาภิมุข เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช ใน พ.ศ. 2402 เป็นเวลาใกล้เคียงกับที่พระนมปริกให้กำเนิดบุตรและธิดา พระบาทสมเด็จพระจอมเกล้าเจ้าอยู่หัวทรงพระกรุณาโปรดเกล้าฯ ให้พระนมปริกเป็นผู้ถวายพระนม และการอภิบาลแก่ทุกพระองค์

พระนมปริกมีบุตรธิดากับนายเสถียรรักษา (เที่ยง) ทั้งสิ้น 9 คน คนโตชื่อ เขียน เป็นพระสนมในพระบาทสมเด็จพระจุลจอมเกล้าเจ้าอยู่หัว เมื่อยังไม่ทรงครองราชย์ ต่อมาได้กราบบังคมทูลลาไปบวชเป็นชีจนถึงแก่กรรม ธิดาคนที่สามชื่อ วาด ได้ถวายตัวรับใช้ทูลกระหม่อมแก้ว (หรือ กรมพระยาสุดารัตน์ราชประยูร)  ต่อมาได้ถวายตัวเป็นเจ้าจอม เป็นพระสนมเอกในพระบาทสมเด็จพระจุลจอมเกล้าเจ้าอยู่หัว และได้ให้ประสูติพระราชโอรส คือ พระเจ้าบรมวงศ์เธอ กรมพระกำแพงเพชรอัครโยธิน

พระนมปริกถึงแก่อนิจกรรมที่วังพระองค์เจ้าบุรฉัตรไชยากร เมื่อวันจันทร์ที่ 30 ตุลาคม พ.ศ. 2454 อายุ 80 ปี พระบาทสมเด็จพระมงกุฎเกล้าเจ้าอยู่หัวทรงพระกรุณาโปรดเกล้าฯ พระราชทานโกศราชินิกุล เสมอพระศพหม่อมเจ้า และพระราชทานน้ำหลวงอาบศพ พิธีพระราชทานเพลิงศพจัดที่วัดเทพศิรินทราวาส

## ลำดับสาแหรก



## อ้างอิง
* 

* 

หมวดหมู่:ชาวไทยเชื้อสายมอญ
หมวดหมู่:ชาวไทยเชื้อสายเปอร์เซีย
หมวดหมู่:สกุลสุรคุปต์
หมวดหมู่:สกุล ณ พัทลุง
หมวดหมู่:บุคคลจากเขตธนบุรี
นาฏยศัพท์

**นาฏยศัพท์**  หมายถึง ศัพท์ที่ใช้เกี่ยวกับลักษณะท่ารำ ที่ใช้ในการฝึกหัดเพื่อแสดงโขน ละคร เป็นคำที่ใช้ในวงการนาฏศิลป์ไทย สามารถสื่อความหมายกันได้ทุกฝ่ายในการแสดงต่าง ๆ "นาฏย" หมายถึง เกี่ยวกับการฟ้อนรำ เกี่ยวกับการแสดงละคร "ศัพท์" หมายถึง เสียง คำ คำยากที่ต้องแปล เรื่อง เมื่อนำคำสองคำมารวมกัน ทำให้ได้ความหมายขึ้นมา

การศึกษาทางด้านนาฏศิลป์ไทย ไม่ว่าจะเป็นการแสดงโขน ละคร หรือระบำเบ็ดเตล็ดต่าง ๆ ก็ดี ท่าทางที่ผู้แสดงแสดงออกมานั้นย่อมมีความหมายเฉพาะ ยิ่งหากได้ศึกษาอย่างดีแล้ว อาจทำให้เข้าใจในเรื่องการแสดงมากยิ่งขึ้นทั้งในตัวผู้แสดงเอง และผู้ที่ชมการแสดงนั้น ๆ สิ่งที่เข้ามาประกอบเป็นท่าทางนาฏศิลป์ไทยนั้นก็คือ เรื่องของนาฏยศัพท์ ซึ่งแยกออกได้เป็นคำว่า "นาฏย" กับคำว่า "ศัพท์" ดังนี้
          
## ประเภทของนาฏยศัพท์
แบ่งออกเป็น 3 ประเภท คือ
;1. นามศัพท์
:หมายถึง ศัพท์ที่เรียกชื่อท่ารำ หรือชื่อท่าที่บอกอาการกระทำของผู้นั้น เช่น วง จีบ สลับมือ คลายมือ กรายมือ ฉายมือ ปาดมือ กระทบ กระดก ยกเท้า ก้าวเท้า ประเท้า ตบเท้า กระทุ้ง กะเทาะ จรดเท้า แตะเท้า ซอยเท้า ขยั่นเท้า ฉายเท้า สะดุดเท้า รวมเท้า โย้ตัว ยักตัว ตีไหล่ กล่อมไหล่
 
;2. กิริยาศัพท์
:หมายถึง ศัพท์ที่ใช้เรียกในการปฏิบัติบอกอาการกิริยา ซึ่งแบ่งออกเป็น 

:* **ศัพท์เสริม** หมายถึง ศัพท์ที่ใช้เรียกเพื่อปรับปรุงท่าทีให้ถูกต้องสวยงาม เช่น กันวง ลดวง ส่งมือ ดึงมือ หักข้อ หลบศอก เปิดคาง กดคาง ทรงตัว เผ่นตัว ดึงไหล่ กดไหล่ ดึงเอว กดเกลียวข้าง ทับตัว หลบเข่า ถีบเข่า แข็งเข่า กันเข่า เปิดส้น ชักส้น

:* **ศัพท์เสื่อม ** หมายถึง ศัพท์ที่ใช้เรียกชื่อท่ารำหรือท่วงทีของผู้รำที่ไม่ถูกต้องตามมาตรฐาน เพื่อให้ผู้รำรู้ตัวและแก้ไขท่าทีของตนให้ดีขึ้น เช่น วงล้า วงคว่ำ วงเหยียด วงหัก วงล้น คอดื่ม คางไก่ ฟาดคอ เกร็งคอ หอบไหล่ ทรุดตัว ขย่มตัว เหลี่ยมล้า รำแอ้ รำลน รำเลื้อย รำล้ำจังหวะ รำหน่วงจังหวะ

;3. นาฏยศัพท์เบ็ดเตล็ด 
:หมายถึง ศัพท์ต่าง ๆ ที่ใช้เรียกในภาษานาฏศิลป์นอกเหนือไปจากนามศัพท์และกิริยาศัพท์ เช่น จีบยาว จีบสั้น ลักคอ เดินมือ เอียงทางวง คืนตัว อ่อนเหลี่ยม เหลี่ยมล่าง แม่ทา ท่า-ที ขึ้นท่า ยืนเข่า ทลายท่า นายโรง พระใหญ่ - พระน้อย นางกษัตริย์ นางตลาด ผู้เมีย ยืนเครื่อง
และอื่นๆ

## นาฏยภาษา
นาฏยภาษาหรือภาษาท่าทาง เป็นการสื่อสารอย่างหนึ่งที่ทั้งผู้ถ่ายทอดสาร (ผู้รำ) และผู้รับสาร (ผู้ชม) จำเป็นจะต้องเข้าใจตรงกัน จึงจะสามารถเข้าใจในความหมายของการแสดงออกนั้นได้อย่างถูกต้อง 

การถ่ายทอดภาษาด้วยการเคลื่อนไหวของร่างกายนี้ ชาวสยามเรารู้จักใช้และเข้าใจกันมานานแล้ว จึงทำให้ภาษาการฟ้อนรำนี้พัฒนาด้วยกระบวนการทางอารยธรรมจนกลายเป็น "วิจิตรศิลป์" ดังนั้น อารยชนผู้ที่จะสามารถเข้าใจในภาษาท่าทางเหล่านี้ก็จะต้องทำความเข้าใจให้ตรงกับผู้รำเสียก่อน จึงจะสามารถดูละครรำของไทย

## ความสำคัญของนาฏยศัพย์

* เป็นพื้นฐานเบื้องต้นในการฝึกหัดนาฏศิลป์ไทย เพื่อให้ผู้เรียนสามารถสื่อสารและปฏิบัติท่ารำได้อย่างถูกต้องตามมาตรฐาน
* ช่วยในการสื่อความหมายและอารมณ์ความรู้สึกในการแสดง ทำให้ผู้ชมเข้าใจบทบาทและเรื่องราวผ่านท่วงท่ารำที่เป็นระบบ
* เป็นการอนุรักษ์และสืบทอดเอกลักษณ์ทางวัฒนธรรมของชาติ ให้มีแบบแผนที่เป็นเอกลักษณ์เฉพาะตัวสืบต่อไป

## อ้างอิง

หมวดหมู่:ศิลปะการแสดง
คณะวิทยาการสุขภาพและการกีฬา มหาวิทยาลัยทักษิณ

**คณะวิทยาการสุขภาพและการกีฬา** มหาวิทยาลัยทักษิณ วิทยาเขตพัทลุง ที่ตั้ง 222 หมู่ที่ 2 ตำบลบ้านพร้าว อำเภอป่าพะยอม จังหวัดพัทลุง

## ประวัติ
คณะวิทยาการสุขภาพและการกีฬา เป็นหน่วยงานที่จัดตั้งขึ้น ตามแผนแม่บทการพัฒนามหาวิทยาลัยทักษิณ สืบเนื่องจาก มหาวิทยาลัยศรีนครินทรวิโรฒ ภาคใต้ (สงขลา)ได้รับ การยกฐานะและสถาปนาเป็นมหาวิทยาลัยทักษิณ เมื่อวันที่ 1 พฤศจิกายน 2539 จึงมี การปรับเปลี่ยนโครงสร้างหน่วยงานบางหน่วยงานเพื่อความเหมาะสม และมีนโยบายและแผนงานการจัดตั้งหน่วยงานใหม่ระดับคณะ / สถาบัน / สำนักขึ้น เพื่อเป็นการพัฒนาและการขยายงานไปยังพื้นที่จังหวัดพัทลุง คณะวิทยาการสุขภาพและการกีฬา ได้รับบรรจุเข้าแผนการพัฒนามหาวิทยาลัยทักษิณ เขตพื้นที่จังหวัดพัทลุง

คณะวิทยาการสุขภาพและการกีฬา เริ่มดำเนินการเตรียมการจัดตั้งคณะฯ ตั้งแต่ ปี พ.ศ. 2540 และสามารถเปิดดำเนินการผลิตบัณฑิตหลักสูตรแรก คือ วท.บ. สาธารณสุขศาสตร์ ในปีการศึกษา 2542 ภายใต้ชื่อหน่วยงาน “โครงการจัดตั้งคณะวิทยาการสุขภาพและการกีฬา” โดยเป็นโครงการร่วมผลิตบัณฑิตสาขาสาธารณสุขศาสตร์ ร่วมกับวิทยาลัยการสาธารณสุขสิรินธร จังหวัดตรัง หลักสูตรต่อมาที่เปิดสอนคือ วท.บ. สุขศาสตร์อุตสาหกรรมและความปลอดภัย และหลักสูตร วท.บ.วิทยาศาสตร์การกีฬา พท.บ.แพทย์แผนไทย ตามลำดับ รวมทั้งการเตรียมการผลิตบัณฑิตระดับบัณฑิตศึกษา ซึ่งจะสามารถเปิดสอนได้ในปีการศึกษา 2548 เป็นต้นไป

คณะวิทยาการสุขภาพและการกีฬา ได้รับอนุมัติจากสภามหาวิทยาลัยทักษิณ ให้เป็นหน่วยงานใหม่ระดับคณะฯ ตั้งแต่วันที่ 2 สิงหาคม 2546

## สัญลักษณ์ประจำคณะ
* **สีประจำคณะ** ได้แก่ สีชมพู
* **ดอกไม้ประจำคณะ** ได้แก่ " ดอกราชาวดี"

## หลักสูตร
;หลักสูตรที่เปิดสอนระดับปริญญาตรี
* ส.บ. สาธารณสุขชุมชน
* วท.บ. อาชีวอนามัยและความปลอดภัย
* วท.บ. วิทยาศาสตร์การกีฬา
* พท.บ. การแพทย์แผนไทย

;หลักสูตรที่เปิดสอนระดับบัญฑิตศึกษา
* สาธารณสุขศาสตรมหาบัณฑิต
* ปรัชญาดุษฎีบัณฑิต (วิทยาศาสตร์สุขภาพ)

## แหล่งข้อมูลอื่น
* คณะวิทยาการสุขภาพและการกีฬา 
* มหาวิทยาลัยทักษิณ

หมวดหมู่:มหาวิทยาลัยทักษิณ
หมวดหมู่:คณะวิทยาศาสตร์การกีฬาในประเทศไทย
หมวดหมู่:คณะสาธารณสุขศาสตร์ในประเทศไทย
คณะมนุษยศาสตร์และสังคมศาสตร์ มหาวิทยาลัยทักษิณ

**คณะมนุษยศาสตร์และสังคมศาสตร์** มหาวิทยาลัยทักษิณ วิทยาเขตสงขลา ตั้งอยู่ที่ 140 หมู่ที่ 4 ถนนกาญจนวนิช ตำบลเขารูปช้าง อำเภอเมือง จังหวัดสงขลา

## ประวัติ
ในช่วงปี พ.ศ. 2512 – 2516 ที่มหาวิทยาลัยทักษิณยังมีฐานะเป็นวิทยาเขตหนึ่งของวิทยาลัยวิชาการศึกษา มีชื่อเรียกว่า “วิทยาลัยวิชาการศึกษา สงขลา” คณะมนุษยศาสตร์และสังคมศาสตร์ในขณะนั้น มีชื่อเรียกว่า “คณะมนุษยธรรมศึกษาและสังคมศาสตร์”มีหลักสูตรที่เปิดสอนคือ กศ.บ.ภาษาอังกฤษ กศ.บ.ภาษาไทย (ร่วมกับคณะศึกษาศาสตร์) และในปี พ.ศ. 2516 ได้เปิดสอนหลักสูตร กศ.บ. สังคมศึกษา (ร่วมกับคณะศึกษาศาสตร์) เพิ่มขึ้นอีก 1 หลักสูตร

วันที่ 29 มิถุนายน พ.ศ. 2517 วิทยาลัยวิชาการศึกษา ซึ่งสังกัดกรมการฝึกหัดครู กระทรวงศึกษาธิการ ได้ยกฐานะเป็นมหาวิทยาลัยศรีนครินทรวิโรฒ สังกัดทบวงมหาวิทยาลัย และคณะวิชามนุษยธรรมศึกษาและสังคมศาสตร์ ถูกแบ่งส่วนราชการออกเป็น 2 คณะ คือคณะมนุษยศาสตร์ กับคณะสังคมศาสตร์ คณะมนุษยศาสตร์เปิดสอนหลักสูตร ศศ.บ. ภาษาไทย ในปี พ.ศ. 2517 ภาษาอังกฤษ ในปี พ.ศ. 2521 และคณะสังคมศาสตร์ เปิดสอนหลักสูตร ศศ.บ. ประวัติศาสตร์ ในปี พ.ศ. 2519 กศ.บ. ภูมิศาสตร์ ในปี พ.ศ. 2528

หลังจากนั้น มหาวิทยาลัยศรีนครินทรวิโรฒ สงขลา ได้มีการเปลี่ยนชื่อไปเป็น มหาวิทยาลัยศรีนครินทวิโรฒ ภาคใต้ เพราะมีภารกิจเพิ่มขึ้นทั้งจำนวนหลักสูตรและสถานที่
วันที่ 1 พฤศจิกายน 2539 มหาวิทยาลัยศรีนครินทรวิโรฒ ภาคใต้ ได้รับการยกฐานะเป็นมหาวิทยาลัยทักษิณ คณะมนุษยศาสตร์และคณะสังคมศาสตร์จึงถูกรวมภารกิจเข้าด้วยกันอีกครั้งหนึ่ง มีชื่อเรียกว่า “คณะมนุษยศาสตร์และสังคมศาสตร์”

## สัญลักษณ์ประจำคณะ
* **สีประจำคณะ** คือ ม่วง-ขาว
* **ดอกไม้ประจำคณะ** คือ ดอกอินทนิล

## หลักสูตร
; หลักสูตรที่เปิดสอนระดับปริญญาตรี
* หลักสูตรวิทยาศาสตรบัณฑิต (วท.บ.)
** สาขาภูมิศาสตร์
* หลักสูตรศิลปศาสตรบัณฑิต (ศศ.บ.)
** สาขาวิชาภาษาไทย
** สาขาวิชาภาษาอังกฤษ
** สาขาวิชาภาษาจีน
** สาขาวิชาภาษาญี่ปุ่น
**สาขาวิชาภาษาอังกฤษและภาษาจีน (สองปริญญา)
** สาขาวิชาการบริหารและพัฒนาชุมชน
** สาขาวิชาการจัดการทรัพยากรมนุษย์
** สาขาวิชาประวัติศาสตร์
** สาขาวิชาสารสนเทศศาสตร์และบรรณารักษศาสตร์
** สาขาวิชาภาษามาลายู
* หลักสูตรรัฐประศาสนศาสตรบัณฑิต (รป.บ.)
** สาขาวิชารัฐประศาสนศาสตร์
* หลักสูตรนิเทศศาสตร์บัณฑิต (นศ.บ.)
** สาขาวิชาการสื่อสารการตลาดและสื่อดิจิทัล
; หลักสูตรที่เปิดสอนระดับบัณฑิตศึกษา
* ศิลปศาสตรมหาบัณฑิต (ศศ.ม.)
** สาขาภาษาไทย
** สาขาสื่อและวัฒนธรรมศึกษา
* ปรัชญาดุษฎีบัณฑิต (ปร.ด.)
** สาขาสื่อและวัฒนธรรมศึกษา

## แหล่งข้อมูลอื่น
* คณะมนุษยศาสตร์และสังคมศาสตร์ 
* มหาวิทยาลัยทักษิณ

หมวดหมู่:มหาวิทยาลัยทักษิณ
ทักษิณ
ทักษิณ
ทักษิณ
ระเบิดลูกปราย

**ระเบิดลูกปราย** () คือ อาวุธที่สามารถปล่อยระเบิดลูกเล็ก ๆ ออกมาเป็นจำนวนมาก ใช้สำหรับสังหารคนและทำลายยานยนต์ของฝ่ายศัตรู การที่มันมีความสามารถในการทำลายพื้นที่เป็นบริเวณกว้างทำให้มันถูกใช้สำหรับทำลายรันเวย์และระบบขนส่งไฟฟ้า ใช้ปล่อยอาวุธชีวภาพ และใช้ทำลายระเบิดที่ฝังอยู่ใต้ดิน เมื่อยิงไปยังพื้นที่เป้าหมายระเบิดขนาดเล็กภายในอาวุธจะกระจายตัว ทำให้สามารถโจมตีเป้าหมายหลายเป้าหมายพร้อมกันได้

ระเบิดลูกปรายต่างจากสะเก็ดระเบิดตรงที่สะเก็ดระเบิดจะไม่ทำอันตรายใด ๆ หลังจากที่มันถูกใช้งานแล้ว ขณะที่ระเบิดลูกปรายอาจปล่อยชิ้นส่วนที่ยังไม่ระเบิดออกมาในพื้นที่บริเวณกว้าง ซึ่งอาจสร้างความเสียหายได้ในภายหลังเป็นเวลาหลายเดือนถึงหลายปี การค้นหาและทำลายชิ้นส่วนที่ยังไม่ระเบิดนั้นสิ้นเปลืองค่าใช้จ่ายมาก ระเบิดลูกปรายอาจสร้างความเสียหายรุนแรงให้กับประชาชนที่อาศัยอยู่ในบริเวณนั้นได้แม้ว่ามันจะถูกปล่อยมาเป็นเวลานานแล้วก็ตาม

วันที่ 30 พฤษภาคม พ.ศ. 2551 ประเทศ 190 ประเทศร่วมลงสัตยาบันในอนุสัญญาว่าด้วยระเบิดลูกปรายที่กรุงดับลิน ประเทศไอร์แลนด์ ซึ่งเป็นอนุสัญญาสากลว่าด้วยการห้ามใช้ มีไว้ครอบครอง ผลิต ขนย้าย และกักตุนซึ่งอาวุธยุทธภัณฑ์ประเภทระเบิดลูกปราย

## อ้างอิง

## แหล่งข้อมูลอื่น

หมวดหมู่:ระเบิด